ការសំភាសន៏របស់លោកយាយ សិន ណាត

ក៖ អ្នកធ្វើការសំភាសន៏ដោយរូបខ្ញុំបាទ គីម ម៉េង ខ៖ អ្នកដែលត្រូវបានគេសំភាសន៏ឈ្មោះ លោកយាយ សិន ណាត ៕

*ប្រវត្តិសង្ខេបរបស់លោកយាយ សិន ណាត*

*លោកយាយ សិន ណាត គាត់មានអាយុ ៧៩ ឆ្នាំ​ក្នុងឆ្នាំ ២០១៩ ៕ គាត់មានកូនទាំងអស់ចំនួន ៦នាក់ ៕ លោកយាយ សិន ណាត មានចៅទាំងអស់ចំនួន ៣នាក់ ៕ លោកយាយ គាត់មានបងប្អូនទាំងអស់ចំនួន ៩ នាក់ បងប្អូនរបស់គាត់បានស្លាប់អស់ ៨ នាក់ នៅសល់តែលោកយាយម្នាក់ឯងទេទីលំនៅបច្ចុប្បន្នគាត់ នៅភូមិពៀមឧញ្ញ៉ាអ៊ុង ឃុំ ពៀមឧញ្ញ៉ាអ៊ុង ស្រុកល្វាអែម ខេត្ត​ កណ្ដាល ៕*

ខ៖ ចាសនិយាយទៅនៅពេលដែលយើងនឹងទៅស៊ីឈ្នួលគេនិងបានយើងមានលុយយកមកដើម្បីយកមកអោយកូនរបស់យើងរៀនចឹងហាសចាស ហើយនិយាយទៅគឺយើងបានទិញបាយហើយនឹងម្ហូបចឹងហាសចាស ហើយសំរាប់កូនរបស់យើងគឺគេមិនមែនគេធ្វើការងារនោះទេចាស ហើយនិយាយទៅគឺគេស៊ីឈ្នួលបោសផ្ទះអោយគេចឹងទៅហាសចាស និយាយទៅគឺគាត់ធ្វើការងារខាងអនាម័យចឹងទៅហាសចាស ៕

ក៖ បាទហើយចឹងសំរាប់គាត់បានទៅធ្វើការងារអោយគេចឹងទៅមែនដែលរឺទេលោកយាយ ???

ខ៖ ចាសនៅពេលដែលធ្វើការអោយគេហើយចឹងបានលុយមកបានយកមកអោយខ្ញុំចឹងហាសចាស ៕

ក៖ បាទហើយចឹងនៅពេលដែលគាត់បានលុយមកហើយចឹងសំរាប់លោកយាយគឺជាអ្នកចាប់ចែងលុយទាំងអស់នឹងមែនដែលរឺទេលោកយាយ ???

ខ៖ ចាសនិយាយទៅនៅពេលដែលលុយមកចឹងគឺខ្ញុំយកមកចាក់ចែងនៅក្នុងផ្ទះរបស់ខ្ញុំចឹងទៅហាសចាស ហើយសំរាប់ចៅរបស់ខ្ញុំនឹងគឺមានចំនួន ៣ នាក់ ហើយគាត់នៅកំពុងរៀននៅសាលាចឹងហាសចាសហើយប្រសិនជាចៅឯងបានដើរទៅមុខទៀតនឹងបានឃើញសាលារៀននឹងហើយចឹងហាសចាស ៕

ក៖ បាទហើយចឹងសំរាប់សាលារៀននឹងគឺឆ្ងាយដែលរឺទេលោកយាយ ???

ខ៖ ចាសនិយាយទៅសំរាប់សាលារៀននឹងគឺមិនសូវជាឆ្ងាយប៉ុន្មាននោះទេចឹងហាសគ្រាន់តែបាំងដើមអំពិលបន្ដិចនឹងគឺយើងបានទៅដល់ហើយចឹងហាសចាស ហើយនិយាយទៅគឺយើងមើលពីនេះឃើញចឹងហាសចាស ហើយសំរាប់ចៅរបស់ខ្ញុំគឺគាត់បាននៅរៀននៅសាលានឹងចឹងហាសចាស ហើយសំរាប់ក្មួយចង់មកសួរពីជំនាន់ប៉ុលពតមែនដែលរឺទេ ហើយប្រសិនជាសួរនឹងគឺខ្ញុំមិនបានដឹងនោះទេចឹងហាសចាស ពីព្រោះអីនឹងគឺខ្ញុំបានភ្លេចបាត់អស់ហើយចឹងហាសចាស ហើយប្រសិនជាសួរលោកតាម្នាក់នោះនឹងគឺគាត់បានដឹងចឹងហាសពីព្រោះអីនឹងគឺគាត់ពូកែចាំខ្លាំងណាស់ ហើយសំរាប់ព្រះជន្មរបស់គាត់គឺ ៨០ ឆ្នាំជាងហើយចឹងហាសចាស ហើយនិយាយទៅគឺថាគាត់ពូកែចាំខ្លាំងណាស់ចាស ៕

ក៖ ចឹងជាដំបូងជំរាបសួរលោកពូខ្ញុំបាទមកពីរខាងសាកលវិទ្យាល័យបីបាយយូនៃសហរដ្ធអាមេរិចហើយមានការអញ្ជើញដើម្បីមានការសំភាសន៏លោកយាយអំពីពង្សប្រវត្តិតតើលោកពូ ដែលលោកយាយធ្លាប់ឆ្លង់កាត់តាំងពីសម័យប៉ុលពតហើយនឹងសម័យលុនណលដែរលោកយាយបានធ្លាប់ឆ្ងងកាត់នៅក្នុងសម័យសង្រ្គាមចចឹងហាសហើយចឹងខ្ញុំអាចសុំលោកពូដើម្បីសំភាសន៏លោកយាយជីវិតរបស់លោកយាយបន្ដិចបានដែររឺទេលោកយាយ ???

ខ៖ ចាសៗ បាន ៕

ក៖ បាទចឹងអរគុណច្រើនមែនទែនលោកយាយ បាទចឹងសំរាប់ថ្ងៃដែរខ្ញុំបានសំភាសន៏លោកពូគឺជាថ្ងៃទី១៨ ខែ ០៣ ឆ្នាំ ២០១៩ ហើយសំភាសន៏ដោយខ្ញុំបាទឈ្មោះ គីម ម៉េង បាទហើយចឹងសំរាប់លោកយាយផ្ទាល់ថាតើលោកយាយមានឈ្មោះអ្វីដែលទៅលោកយាយ???

ខ៖ ចាសសំរាប់ខ្ញុំឈ្មោះ សិន ណាត ៕

ក៖ បាទហើយចឹងសំរាប់ឆ្នាំនឹងថាតើសំរាប់លោកយាយមានអាយុប៉ុន្មានហើយដែលទៅលោកយាយ ???

ខ៖ ចាសនិយាយទៅសំរាប់ឆ្នាំនឹងគឺខ្ញុំមានអាយុ ៧៩ ឆ្នាំហើយចឹងហាសចាស ៕

ក៖បាទហើយចឹងសំរាប់លោកពូថាតើលោកពូមានទីកន្លែងរឺ៏ស្រុកកំណើតនឹងនៅទីកន្លែងណាដែលទៅលោកយាយ ???

ខ៖ ចាសនិយយាទៅសំរាប់ស្រុកកំណើតរបស់ខ្ញុំនឹងគឺនៅទីកន្លែងនឹងតែម្ដងចឹង គឺនៅខាងពៀមឧញ្ញ៉ាអ៊ុងនិងម្ដងចឹងហាសបាទ ៕

ក៖ បាទហើយចឹងសំរាប់នៅទីកន្លែងនេះថាតើគេហៅភូមិអ្វីហើយនឹងស្រុកអ្វីខេត្តអ្វីដែលទៅលោកយាយ ???

ខ៖ ចាសនិយាយទៅសំរាប់នៅទីកន្លែងនេះគឺគេហៅថា ភូមិពៀមឧញ្ញ៉ាអ៊ុង ស្រុក ល្វាអែម ខេត្ត កណ្ដាល ចឹងហាសចាស ៕

ក៖ បាទហើយចឹងបានន័យថាសំរាប់នៅកន្លែងនេះគឺគេបានហៅថា ភូមិពៀមឧញ្ញ៉ាអ៊ុង ស្រុក ល្វាអែម ខេត្ត កណ្ដាល មែនដែលរឺទេលោកយាយ ???

ខ៖ ចាសៗ ។

ក៖ បាទហើយចឹងសំរាប់លោកយាយថាតើឪពុកហើយនឹងម្ដាយរបស់លោកយាយថាតើគាត់មានឈ្មោះអ្វីដែលទៅលោកយាយ ???

ខ៖ ចាសនិយាយទៅសំរាប់ឈ្មោះឪពុកហើយនឹងម្ដាយរបស់ខ្ញុំគឺគាត់មានឈ្មោះថា សួនសិន ចឹងហាសចាស ៕

ក៖ បាទហើយចឹងសំរាប់ឈ្មោះ សួនសិន គឺជាឈ្មោះរបស់ឪពុកហើយចឹងសំរាប់ឈ្មោះម្ដាយរបស់លោកយាយថាតើគាត់មានឈ្មោះអ្វីដែលទៅលោកយាយ ???

ខ៖ ចាសនិយាយទៅសំរាប់ម្ដាយរបស់ខ្ញុំគឺគាត់មានឈ្មោះថា អួន យ៉ែម ចឹងហាសចាស ៕

ក៖ បាទហើយចឹងសំរាប់លោកទាំង២នាក់ថាតើគាត់មានព្រះជន្មប៉ុន្មានដែលហើយទៅលោកយាយ ???

ខ៖ ចាសនិយាយទៅគឺយើងមិនបានដឹងថាតើគាត់មានអាយុប៉ុន្មាននោះទេចាស ពីព្រោះអីនឹងគាត់ទាំង២នាក់បានស្លាប់បាត់អស់ហើយចឹងហាសចាស ៕

ក៖ បាទហើយចឹងសំរាប់គាត់ទាំង២នាក់ថាតើគាត់បានស្លាប់នៅក្នុងជំនាន់ប៉ុលពត រឺក៏គាត់ទាំង២នាក់បានស្លាប់នៅក្នុងជំនាន់មួយនេះដែលទៅលោកយាយ ???

ខ៖ ចាសនិយាយទៅសំរាប់ឪពុកហើយនឹងម្ដាយរបស់ខ្ញុំគឺគាត់បានស្លាប់នៅក្នុងជំនាន់ប៉ុលពតមកម្លេសហាសចាស ៕

ក៖ បាទហើយចឹងបានន័យថាសំរាប់ឪពុកហើយនឹងម្ដាយរបស់លោកយាយគឺគាត់បានស្លាប់នៅក្នុងជំនាន់ប៉ុលពតហើយមែណដែលរឺទេលោកយាយ ???

ខ៖ ចាសៗ ហើយនិយាយទៅនៅពេលដែលគាត់បានស្លាប់នៅក្នុងជំនាន់ប៉ុលពតនឹងគឺគាត់មានអាយុច្រើនដែលចឹងហាសប្រហែលជា ៧០ ក្រាស់ហើយចឹងហាសចាស ៕

ក៖ បាទហើយចឹងសំរាប់គាត់បានស្លាប់នៅក្នុងជំនាន់ប៉ុលពតគឺអាយុ ៧០ ឆ្នាំហើយប្រសិនជាយើងគិតអាយុរបស់គាត់មកដល់លូវនឹងគឺប្រហែលជា ១០០ ឆ្នាំជាងហើយមែនដែលរឺទេលោកយាយ ???

ខ៖ ចាសនិយាយទៅប្រសិនជាគាត់បានរស់នៅមកដល់លូវនឹងគឺគាត់មានអាយុប្រហែលជា ១០០ឆ្នាំជាងហើយចឹងហាសចាស ៕

ក៖ បាទនិយាយទៅដោយសារតែយើងបានបែកពីជំនាន់ប៉ុលពតនឹងគឺ៤០ឆ្នាំជាងហើយហាសលោកយាយ ???

ខ៖ ចាសៗ ៕

ក៖ បាទហើយចឹងសំរាប់ស្រុកកំណើតរបស់ឪពុកហើយនឹងម្ដាយរបស់លោកយាយគឺគាត់នៅខាងស្រុកពៀមឧញ្ញ៉ាអ៊ុងនិងដែលរឺក៏យ៉ាងមិចដែលទៅលោកយាយ ???

ខ៖ ចាសនិយាយទៅសំរាប់ឈ្មោះ សួន សិន គឺស្រុកកំណើតរបស់គាត់នៅខាងពៀមឧញ្ញ៉ាអ៊ុងនឹងតែម្ដង ហើយសំរាប់ខាងម្ដាយរបស់ខ្ញុំគឺគាត់នៅខាង ថ្មគោល ចឹងហាស ហើយគ្រាន់តែថានៅពេលដែលគាត់បានគ្នាហើយចឹងគឺគាត់បានមករស់នៅជាមួយគ្នាចឹងហាស ពីព្រោះអីនឹងគាត់បានគិតថាសំរាប់ខេត្តរបស់គាត់ដែលរស់នៅនឹងគឺនៅជាមួយគ្នានោះទេចឹងហាសចាស ៕

ក៖ បាទហើយចឹងបានន័យថាសំរាប់ស្រុកកំណើតរបស់គាត់គឺនៅក្នុងភូមិស្រុកជាមួយនឹងគ្នាហើយមែនដែលរឺទេលោកយាយ ???

ខ៖ ចាសៗ ៕

ក៖ បាទហើយចឹងសំរាប់លោកយាយថាតើលោកយាយមានបានចាំឈ្មោះ លោកតា ហើយនិងលោកយាយ របស់លោកយាយដែលរឺទេលោកយាយ និយាយទៅគឺថាគាត់គឺជាឪពុកម្ដាយរបស់ឪពុកម្ដាយរបស់លោកយាយទៀតហាស ថាតើលោកយាយមានបានចាំឈ្មោះរបស់គាត់ដែលរឺទេលោកយាយ ហើយនិយាយអោយចំទៅគឺជីដូនជីតារបស់លោកយាយតែម្ដងហាសលោកយាយ អាចប្រាប់បន្ដិចបានដែលរឺទតេលោកយាយ ???

ខ៖ ចាសនិយាយទៅសំរាប់លោកតារបស់ខ្ញុំគឺគាត់មានឈ្មោះថា តា សួន ហើយសំរាប់ជីដូនរបស់ខ្ញុំគឺគាត់មានឈ្មោះថា យាយ ហង្ស ហាសចាស ៕

ក៖ បាទនិយាយទៅសំរាប់ឈ្មោះរបស់គាត់គឺពិរោះខ្លាំងណាស់ ហើយប្រហែលជាជាប់ខ្សែស្រឡាយចិនហើយមើលទៅមែនដែលរឺទេលោកយាយ ???

ខ៖ ចាសៗ ៕

ក៖ បាទហើយចឹងចង់សួរលោកយាយបន្ដិចថាសំរាប់លោកយាយថាតើលោកយាយមានបងប្អូនចំនួនប៉ុន្មាននាក់ដែលទៅលោកយាយ អាចប្រាប់បន្ដិចបានដែលរឺទតេលោកយាយ ???

ខ៖ ចាសនិយាយទៅសំរាប់បងប្អូនរបស់ខ្ញុំនិយាយទៅប្រសិនជាយើងរាប់ទាំងនាក់ដែលគេនៅរស់រឺក៏យើងរាប់ទាំងនាក់់ដែលបានស្លាប់ដែលទៅ ???

ក៖ បាទនិយាយទៅយើងអាចរាប់ឈ្មោះរបស់គាត់ទាំងនាក់ដែលបានស្លាប់ដែល ហើយសរុបទាំងអស់ថាតើបងប្អូនរបស់លោកយាយមានបងប្អូនចំនួនប៉ុន្មាននាក់ដែលទៅលោកយាយ ???

ខ៖ ចាសនិយាយទៅសំរាប់បងប្អូនរបស់ខ្ញុំទាំងអស់និងគឺមានចំនួន ៩ នាក់ចឹងហាសចាស ពីព្រោះអីនឹងសំរាប់ម្ដាយរបស់ខ្ញុំកើតកូនមកនឹងគឺច្រើនគ្នាខ្លាំងណាស់ចាស ៕

ក៖ បាទហើយចឹងសំរាប់លោកយាយថាតើលោកយាយគឺជាកូនទីប៉ុន្មានដែលទៅលោកយាយ ???

ខ៖ ចាសនិយាយទៅសំរាប់ខ្ញុំគឺខ្ញុំជាកូនទី២ហាសចាស ៕

ក៖ បាទហើយចឹងសំរាប់លោកយាយគឺជាកូនទី២ លោកយាយជិតបន្ទាប់ពីកូនបងគេហើយមែនដែលរឺទេលោកយាយ ???

ខ៖ ចាសៗ ៕

ក៖ បាទហើយចឹងសំរាប់កូនបងគេបង្អស់ថាតើគាត់មានឈ្មោះអ្វីដែលទៅលោកយាយ អាចប្រាប់បន្ដិចបានដែលរឺទតេលោកយាយ ???

ខ៖ ចាសនិយាយទៅសំរាប់បងប្អូនរបស់ខ្ញុំទី១គាត់មានឈ្មោះថា សាវុន សំរាប់បងប្អូនរបស់ខ្ញុំទី២គាត់មានឈ្មោះថា សិន ណាត សំរាប់បងប្អូនរបស់ខ្ញុំទី៣គាត់មានឈ្មោះថា ឡាង់ តែសំរាប់គាត់គឺគាត់បានស្លាប់បាត់ហើយចឹងហាសចាស ហើយសំរាប់បងប្អូនរបស់ខ្ញុំទី៤ គាត់មានឈ្មោះថា រឿង ហើយសំរាប់គាត់ម្នាក់នឹងក៏បានស្លាប់ដែលចឹងហាសចាស សំរាប់បងប្អូនរបស់ខ្ញុំទី៥គាត់មានឈ្មោះថា រិន ហើយសំរាប់វានឹងក៏បានស្លាប់ដែលចឹងហាសចាស សំរាប់បងប្អូនរបស់ខ្ញុំទី៦ គាត់មានឈ្មោះថា សារី ហើយសំរាប់គាំត់ក៏បានស្លាប់ដែលចឹងហាសចាស ហើយនិយាយទៅគឺបានស្លាប់អស់ហើយនៅតែឯងនោះទេចឹងហាសចាស ហើយនិយាយទៅសំរាប់សព្វថ្ងៃនឹងគឺខ្ញុំបានរស់នៅតែឯងនោះទេហាសចាស ៕

ក៖ បាទហើយចឹងសំរាប់បងប្អូនរបស់គឺគាត់បានស្លាប់អស់ហើយមែនដែលរឺទេលោកយាយ ???

ខ៖ ចាសនិយាយទៅគឺគាត់បានស្លាប់បាត់អស់ហើយចឹងហាសចាស ៕

ក៖ បាទហើយចឹងសំរាប់បងប្អូនទី ៧របស់លោកយាយថាតើគាត់មានឈ្មោះអ្វីដែលទៅលោកយាយ ???

ខ៖ ចាសសំរាប់ប្អូនទី ៧របស់ខ្ញុំគឺគាត់មានឈ្មោះថា នឿន ហាសចាស សំរាប់បងប្អូនរបស់ខ្ញុំទី៨គាត់មានឈ្មោះថា ធីតា ហើយនិយាយទៅគឺខ្ញុំចង់ភ្លេចឈ្មោះបងប្អូនរបស់ខ្ញុំអស់ហើយហាសចាស ហើយនិយាយទៅប្រសិនជាមកសំភាសន៏ខ្ញុំអំពីរឿងនៅក្នុងជំនាន់ប៉ុលពតអ្វីនឹងគឺខ្ញុំមិនសូវជាចាំនោះទេហាសចាស ហើយនិយាយទៅគឺខ្ញុំជំរាបថាមិនចាំតែម្ដងចឹងទៅហាសចាស ៕

ក៖ បាទហើយចឹងសំរាប់ប្អូនពៅគេទី៩ថាតើគាត់មានឈ្មោះអ្វីដែលទៅលោកយាយ ???

ខ៖ ចាសនិយាយទៅសំរាប់បងប្អូនរបស់ខ្ញុំទី៩គាត់មានឈ្មោះថា ពៅ ហើយមើលចឹងហាសចាស ៕

ក៖ បាទហើយចឹងសំរាប់គាត់បានស្លាប់បាត់អស់ហើយមែនដែលរឺទេលោកយាយ ??

ខ៖ ចាសៗ ។

ក៖ បាទហើយចឹងសំរាប់បងប្អូនរបស់លោកយាយថាតើគាត់បានស្លាប់នៅក្នុងជំនាន់ប៉ុលពត រឺក៏ពួកប៉ុលពតវាបានសំលាប់ដែលទៅលោកយាយ រឺក៏ពួកគាត់អត់ឃ្លានហើយស្លាប់បាត់ដែលរឺក៏យ៉ាងមិចដែលទៅលោកយាយ ???

ខ៖ ចាសនិយាយទៅគឺសំរាប់បងប្អូនរបស់ខ្ញុំនៅពេលដែលគាត់បានស្លាប់និងគឺគាត់ស្លាប់ដោយសារតែឈឺនោះទេហាសចាស ៕

ក៖ បាទហើយចឹងចង់សួរលោកយាយបន្ដិចថាសំរាប់ស្វាមីរបស់លោកយាយគាត់មានឈ្មោះអ្វីដែលទៅលោកយាយ ???

ខ៖ ចាសសំរាប់ស្វាមីរបស់ខ្ញុំគឺគាត់មានឈ្មោះថា កៅ រឹមសេង ៕

ក៖ បាទហើយចឹងសំរាប់ប្ដីរបស់លោកយាយថាតើគាត់មានព្រះជន្មប៉ុន្មានដែលហើយទៅលោកយាយ ???

ខ៖ ចាសនិយាយទៅនៅពេលដែលគាត់បានទៅគឺថាគាត់បានបែកពីខ្ញុំទៅគឺគាត់មានអាយុ ៥០ ឆ្នាំជាងហាសចាស ហើយនិយាយទៅគឺគាត់ក្មេងដែលនឹងហាសចាស ពីព្រោះអីនឹងគឺគាត់បានបែកពីខ្ញុំនឹងគឺយូរដែលហើយចឹងហាសចាស ៕

ក៖ បាទហើយចឹងសំរាប់គាត់បានស្លាប់ហើយរឺក៏គាត់មិនទាន់ស្លាប់នោះទេរឺក៏យ៉ាងមិចដែលទៅលោកយាយ ???

ខ៖ ចាសនិយាយទៅគឺគាត់បានស្លាប់យូរហើយចឹងហាសចាស ៕

ក៖ បាទហើយចឹងសំរាប់ប្ដីរបស់លោកយាយនៅពេលដែលគាត់បានស្លាប់នៅអាយុ ៥០ ឆ្នាំជាងនឹងថាតើនៅក្នុងជំនាន់នឹងលោកយាយមានអាយុប៉ុន្មានដែលទៅលោកយាយ ???

ខ៖ ចាសនិយាយទៅនៅក្នុងជំនាន់នឹងគឺខ្ញុំទើបតែមានអាយុ ៣៥ ឆ្នាំនោះទេហាសចាស ៕

ក៖ បាទហើយចឹងសំរាប់ប្ដីរបសលោកយាយគឺគាត់អាយុច្រើនជាងលោកយាយច្រើនខ្លាំងណាស់មែនដែលរឺទេលោកយាយ ???

ខ៖ ចាសៗ ហើយសំរាប់ប្ដីរបស់ខ្ញុំគឺគាត់មានអាយុបងខ្ញុំ ១៥ ឆ្នាំហាសចាស ៕

ក៖ បាទហើយចឹងសំរាប់លោកយាយបានធ្វើយ៉ាងមិចដែលទៅលោកយាយនៅក្នុងជំនាន់បានស្គាល់ជាមួយនឹងលោកតា​ ហើយនឹងបានរៀបការជាមួយនឹងគ្នាថាតើលោកយាយបានធ្វើយ៉ាងមិចដែលទៅលោកយាយ ???

ខ៖ ចាសនិយាយទៅសំរាប់ដំបូងនឹងគឺគាត់បានមកធ្វើជាគ្រូបង្រៀនតាមភូមិរបស់ចឹងហាសចាស ហើយនិយាយទៅគឺខ្ញុំមិនសូវជាចាំច្រើនប៉ុន្មាននោះទេហាសចាស ៕

ក៖ បាទហើយចឹងបានន័យថាសំរាប់លោកយាយបានប្ដីធ្វើជាគ្រូបង្រៀនទៀតមែនដែលរឺទេលោកយាយ ???

ខ៖ ចាសនិយាយទៅសំរាប់ពេលនៅពេលដែលគាត់បានទៅគឺស្រាប់តែពេលនឹងគឺគាត់ក៏បានបែកពីខ្ញុំចឹងទៅហាសចាស ហើយយើងលេងបានឃើញមុខរបស់គាត់ទៀតហើយចឹងហាសចាស ៕

ក៖ បាទហើយចឹងសំរាប់ប្ដីរបស់លោកយាយគាត់បានស្លាប់ដោយសារតែឈឺរឺក៏យ៉ាងមិចដែលទៅលោកយាយ ???

ខ៖ ចាសនិយាយទៅគឺគាត់បានស្លាប់ដោយសារតែឈឺចឹងហាសចាស ៕

ក៖ បាទហើយចឹងសំរាប់លោកយាយថាតើបានរៀបការជាមួយនឹងលោកតានៅក្នុងឆ្នាំណាថាតើលោកយាយបានចាំដែលរឺទេលោកយាយ ???

ខ៖ ចាសនិយាយទៅនៅពេលដែលខ្ញុំបានរៀបការជាមួយលោកតានៅក្នុងឆ្នាំ ១៩៦០ គត់ ហាសចាស ៕

ក៖ បាទហើយចឹងនៅពេលដែលលោកយាយបានរៀបការជាមួយលោកតានៅក្នុងឆ្នាំ ១៩៦០ នឹងថាតើលោកតាគាត់បានជូនថ្លៃបណ្ដាការទៅកាន់លោកយាយប៉ុន្មានដែលទៅលោកយាយ ???

ខ៖ ចាសនិយាយទៅនៅពេលដែលលោកតាគាត់បានចូលស្ដីដណ្ដឹងខ្ញុំនៅក្នុងជំនាន់នឹងគឺគាត់បានជូនថ្លៃបណ្ដាការអោយមកយើងនឹងចំនួន ៨០០០ ហាសចាស ៕

ក៖ បាទនិយាយទៅសំរាប់ជូនថ្លៃបណ្ដាការ ៨០០០ ដុល្លា រឺក៏ ៨០០០ ខ្មែររបស់យើងដែលទៅលោកយាយ ???

ខ៖ ចាសនិយាយទៅគឺ ៨០០០ ខ្មែររបស់យើងនោះទេហាសចាស ៕

ក៖ បាទនិយាយទៅសំរាប់លោកតាគាត់បានជូនទៅលោកយាយតិចខ្លាំងម្លេសលោកយាយ ???

ខ៖ ចាសនិយាយទៅសំរាប់នៅក្នុងជំនាន់ប្រសិនជាយើងនិយាយទៅគឺលុយជំនាន់នឹងគឺថ្លៃខ្លាំងណាស់ប៉ុននឹងហាសចាស ពីព្រោះអីនឹងនៅពេលដែលយើងទៅផ្សារនឹងគឺយើងចាយតែមួយរៀល រឺក៏ពីររៀលតែប៉ុននឹងហាសចាសនឹងសំរាប់ជំនាន់ចឹងហាសចាស ហើយយើងទៅផ្សារគឺស្រួលខ្លាំងណាស់ ហើយមិនដូចជាលូវនោះទេ នៅពេលដែលទៅផ្សារយើងយកលុយទមួយក្ដាប់មិនគ្រាន់ទៀតចឹងហាសចាស ៕

ក៖ បាទនិយាយទៅគឺត្រូវហើយលោកយាយសំរាប់លូវនឹងនៅពេលដែលយើងយកលុយមួយក្ដាប់ក៏ចាយទិញមិនគ្រប់ដែលមែនដែលរឺទេលោកយាយ ???

ខ៖ ចាសៗ និយាយទៅអោយខ្ញុំសុំទោសផងណានៅពេលដែលយើងប៉ុនសួរចឹងហាសចាស ៕

ក៖ បាទនិយយាទៅមិនអ្វីនោះទេ ហើយតាមពិតទៅខ្ញុំពិតជាសប្បាយចិត្តខ្លាំងណាស់នៅពេលដែលខ្ញុំបានឃើញលោកយាយបានសើចហើយនឹងមានភាពសប្បាយរីករាយដូច្នេះចឹងលោកយាយ ???

ខ៖ ចាសៗ ។

ក៖ បាទហើយចឹងសំរាប់នៅក្នុងជំនា់ននឹងសំរាប់លោកយាយគឺលោកយាយបានទទូលថ្លៃទឹកដោះពីលោកតាតែ ៨០០០ រៀលខ្មែររបស់យើងនោះទេមែនដែលរឺទេលោកយាយ ???

ខ៖ ចាសៗ ។

ក៖ បាទហើយចឹងសំរាប់នៅក្នុងជំនាន់នៅពេលដែលជូន ៨០០០ រៀលចឹងថាតើនៅពេលដែលធ្វើពីធីការនឹងគ្រប់គ្រាន់ដែលរឺទេលោកយាយ ???

ខ៖ ចាសនិយាយទៅគឺគ្រប់ហើយយើងធ្វើទាំងអស់តែម្ដងចឹងហាសចាសសំរាប់លុយនឹងចឹងហាសចាស៕

ក៖ បាទហើយចឹងសំរាប់នៅក្នុងជំនាន់នៅពេលដែលលោកយាយបានរៀបការនឹងថាតើគេមានអរកេះដូចជាលូវនឹងដែលរឺទេលោកយាយ ???

ខ៖ ចាសនិយាយទៅគឺអត់មានបាស់នោះទេចៅ ហើយដល់ពេលយើងកំពុងតែរៀបការនឹងគឺមានចាស់ៗគាត់បានមកហូបការរបស់យើង ហើយគេបានមកជួបជុំគ្នាចឹងទៅគឺគេបានវៃភ្លេងខ្មែរ ហើយនឹងរាំជុំគ្នាចឹងទៅហាសចាស ៕

ក៖ បាទហើយចឹងសំរាប់ភ្លេងទាំងអស់នឹងថាតើគេបានយកអ្វីយកមកវៃដែលទៅលោកយាយ ???

ខ៖ ចាសនិយាយទៅគឺគេបានយក ឧបករណ៏ភ្លេងការរបស់គេយកមកវៃធ្វើជាផ្លេងចឹងទៅហាសចាស ហើយនិយាយទៅគឺគេនៅពេលដែលហូបហើយចឹងគឺគេមិនទាន់នឹងបានត្រឡប់ទៅផ្ទះវិញនោះទេ គឺគេនៅវៃផ្លេងការអោយនាក់ដែលនៅហូបនឹងដើម្បីអោយបាននៅរាំជុំគ្នាចឹងទៅហាសចាស ហើយនិយាយទៅសំរាប់នៅក្នុងជំនាន់មុននឹងគឺសប្បាយម្យ៉ាងដែលនឹងហាសចាស ហើយសំរាប់នៅក្នុងជំនាន់មុននឹងគឺគេមិនការដូចជាលូវនឹងនោះទេហាសចាស ពីមុនគឺថាពេលដែលគេរៀបការនឹងគឺគេបានសំពះរហូតដល់យប់ស្អែកទៀតហាសចាស ហើយសំរាប់លូវវិញនឹងគ្រាន់តែគេបានសំពះហើយដល់ពេលយប់នឹងគឺគេបានចប់បាត់ហើយហាសចាស ហើយសំរាប់ជំនាន់មុននឹងគឺយើងត្រូវក្រោកពីព្រលឹមប្រហែលជាម៉ោង ៣ ហាសចាសនឹងសំរាប់ជំនាន់នឹងហាសចាស ៕

ក៖ បាទហើយចឹងសំរាប់នៅក្នុងជំនាន់មុននឹងនៅពេលដែលគេបានរៀបការនឹងគឺគេបានធ្វើរយះពេលយូរខ្លាំងណាស់ហើយមែនដែលរឺតេលោកយាយ ???

ខ៖ ចាសៗ ៕

ក៖ បាទហើយចឹងសំរាប់នៅក្នុងជំនាន់មុននឹងថាតើគេបានរៀបការរយះពេលមួយថ្ងៃរឺក៏ពីរថ្ងៃដែលទៅលោកយាយនៅក្នុងជំនាន់របស់លោកយាយដែលបានរៀបការលោកយាយ ???

ខ៖ ចាសនិយាយទៅសំរាប់ថ្ងៃនឹងគឺគេបានសំពះ ហើយសំរាប់ថ្ងៃស្អែកនឹងគឺគេបានចប់ហើយចឹងហាសចាស ហើយនិយាយទៅគឺគេបានចប់ពេលព្រឹកចឹងហាសចាស ៕

ក៖ បាទហើយចឹងគឺគេបានធ្វើពិធីរៀបការនឹងគឺយូរណាស់ដែលមែនដែរឬទេលោកយាយ ???

ខ៖ ចាសៗ ៕

ក៖ បាទហើយចឹងសំរាប់ចៅរបស់លោកយាយថាតើចៅទាំងអស់មានចំនួនប៉ុន្មានានក់ដែលទៅលោកយាយ ???

ខ៖ ចាសនិយាយទៅសំរាប់ចៅរបស់ខ្ញុំទាំងអស់គឺមានចំនួន ៣ នាក់ចឹងហាស ហើយសំរាប់ម្នាក់ទៀតនឹងគឺគេបានទៅបុណ្យ ហើយនឹងដើរប្រាប់បុណ្យគេអោយមកចូលរួមចឹងទៅហាសចាស ហើយណាមួយទៀតនឹងគឺយើងធ្វើចឹងទៅដើម្បីអោយលោកគាត់បានមកធ្វើបុណ្យអោយហើយចឹងហាសចាស ហើយនិយាយទៅគឺយើងចង់បានបុណ្យបានច្រើនចឹងហាស ហើយសំរាប់ខ្ញុំទើបតែមកពីធ្វើបុណ្យគេបានដែលចឹងហាសចាស ហើយនៅពេលដែលចៅបានមកសំភាសន៏លោកយាយចឹងថាតើមានរង្វាន់អោយលោកយាយដែលរឺទេ ៕

ក៖ បាទហើយចឹងចង់សួរលោកយាយបន្ដិចថាទៀតថាសំរាប់រាល់ថ្ងៃនឹងថាតើលោកយាយបានកាន់សិល្បះ៥រឺក៏យ៉ាងមិចដែលទៅលោកយាយ ???

ខ៖ ចាសនិយាយទៅគឺខ្ញុំបានកាន់សិល្ប៥ ចឹងហាស ហើយសំរាប់ជំនាន់ពីមុននឹងគឺយើងបានទៅធ្វើបុណ្យគឺច្រើនដែលតែសំរាប់លូវនឹងនៅពេលដែលយើងបានឈឺជើងចឹងទៅក៏យើងមិនសូវជាបានទៅធ្វើបុណ្យនោះទេហាសចាស ពីព្រោះអីនឹងគឺយើងរកអ្វីមិនសូវជាបាននោះទេហាសចាស ៕

ក៖ បាទហើយចឹងសំរាប់លោកយាយថាតើលោកយាយបានឈឺជើងខាងឆ្វេងរឺក៏ឈឺជើងខាងស្ដាំដែលទៅលោកយាយ ???

ខ៖ ចាសនិយាយទៅគឺខ្ញុំបានឈឺជើងទាំង២ចឹងហាស ហើយសំរាប់លូវនឹងគឺយើងដើរមិនសូវជាបាននោះទេហាសចាស ហើយសំរាប់យើងដើរពីនេះទៅវត្តនឹងគឺប្រហែលជា ១គីឡូរហាសគឺយើងស្មានប៉ុននឹងហាសចាស ហើយនៅពេលដែលយើងដើរទៅមិនកើតចឹងគឺយើងមាននៅផ្ទះហើយយើងសូត្រធម៏នឹងរក្សាសិល្ប៥ចឹងទៅហាសចាស ហើយសំរាប់សិល្ប ៥ នឹងគឺយើងកុំអោយតែទៅលួចរបស់គេហើយនឹងកុំអោយតែទៅជេគេ ចឹងទៅបានហើយ ហើយនិយាយទៅគឺយើងនៅអោយតែស្ងៀមនោះទៅបានហើយចឹងហាសចាស ៕

ក៖ បាទហើយចឹងភាគច្រើនសំរាប់សិល្ប៏ ៥ នឹងថាតើគេបានធ្វើអ្វីគេខ្លះដែលទៅលោកយាយ ដួចគេមិនបានហូបសាច់ រឺក៏ធ្វើអ្វីដែលមិនល្អទាំងអស់មែនដែលរឺទេលោកយាយ ???

ខ៖ ចាសៗ ៕

ក៖ បាទហើយចឹងសំរាប់លោកយាយថាតើលោកយាយបានកាន់សល្ប៏ ៥ នឹងចំនួនប៉ុន្មានឆ្នាំដែលហើយទៅលោកយាយ ???

ខ៖ ចាសនិយាយទៅសំរាប់ខ្ញុំបានកាន់សល្ប៏នឹងតាំងពីខ្ញុំមានអាយុ ៤៥ ឆ្នាំមកម្លេសហាសចាស ហើយសំរាប់លូវនឹងគឺខ្ញុំមានអាយុ ៧៩ ឆ្នាំហើយចឹងហាសហើយប្រសិនជាគិតមកនឹងគឺខ្ញុំបានកាន់អស់ ៣៤ ឆ្នាំហើយចឹងហាសចាស ហើយនិយាយទៅគឺច្រើនខ្លាំងណាស់ចាស ៕

ក៖ បាទហើយចឹងសំរាប់លោកយាយថាតើលោកយាយបានកាន់សិល្ប៏នឹងនៅវត្ដមួយណាដែលទៅលោកយាយ ???

ខ៖ ចាសនិយយាទៅសំរាប់ខ្ញុំបានកាន់សិល្ប៏ ហើយនឹងថ្វាយខ្លួនរបស់ខ្ញុំនៅវត្តខាងកើត ហាសចាស ហើយសំរាប់ខ្ញុំបានថ្វាយខ្លួនរបស់ខ្ញុំបានម្ដងចឹងទៅសំរាប់វត្តនឹង ហើយសំរាប់ថ្ងៃសិល្ប៏ខាងមុខនេះគឺខ្ញុំមិនទាន់បានថ្វាយខ្លួនទៀតនោះទហាសចាស ហើយនិយាយទៅសំរាប់វត្តនឹងគឺនៅជាប់វត្តជិតនឹងចឹងហាសចាស ៕

ក៖ បាទហើយចឹងសំរាប់ការថ្វាយខ្លួននឹងថាតើគេបានធ្វើយ៉ាងមិចដែលទៅលោកយាយ រឺក៏យើងបានទៅកោសក់រឺក៏យ៉ាងមិចដែលទៅលោកយាយអាចពន្យល់ចៅបន្ដិចបានដែររឺទេលោកយាយ ???

ខ៖ ចាសនិយាយទៅសំរាប់ការថ្វាយខ្លួននឹងគឺដូចជាយើងមានទានចំនួន ៥ដើម ហើយនឹងសំរាប់ធូកចំនួន ៥ ដើមចឹងទៅហាសចាស ហើយយើងមានផ្លែឈើមានចេក ហើយនឹងស្ករសរ ហើយនឹងតែចឹងទៅហាសចាស ហើយនៅពេលដែលយើងបានរៀបចំទាំងអស់នឹងហើយចឹងគឺយើងទៅវត្តហើយនឹងបានទៅជួបអារចា្យចឹងទៅ ហើយយើងក៏បានប្រាប់គាត់ថាសំរាប់ថ្ងៃនឹងគឺយើងចង់ថ្វាយខ្លួនចឹងទៅហាស ហើយនៅពេលដែលយើងបានប្រាប់គាត់ហើយចឹងក៏គាត់បានទទួលដើម្បីធ្វើពិធិអោយយើងចឹងទៅហាសចាស ហើយនៅពេលដែលធ្វើពិធីហើយចឹងក៏គាត់បានអោយមកយើង ហើយសំរាប់យើងបានដឹងហើយនៅពេលដែលថ្វាយខ្លួនចឹងទៅក៏យើងបានប្រាប់គាត់ចឹងទៅហាសចាស ហើយសំរាប់លោកតាអារចា្យគឺគាត់បានដឹងអំពីប្រវត្តរបស់ព្រះពុទ្ធយ៉ាងមិចៗចឹងទៅហាសចាស ហើយនិយាយទៅគឺគាត់បានប្រាប់ចឹងហាស ហើយគាត់បានបង្រៀនយើងអោយចេះសូត្រធម៏ចឹងទៅហាសហើយនិយាយទៅគឺគាត់បានបង្រៀនច្រើនណាស់នៅពេលដែលយើងថ្វាយខ្លួននឹងហាសចាស ៕

ក៖ បាទហើយចឹងនៅពេលដែលយើងបានថ្វាយខ្លួនរបស់យើងដំបូងនឹងគឺយើងមិនសូវជាចេះសូត្រធម៏នោះទេមែនដែលរឺទេលោកយាយ ???

ខ៖ ចាសនិយាយទៅសំរាប់ពេលដំបូងនឹងគឺយើងគ្រាន់តែចេះបន្ដិចៗនោះទេចឹងហាសចាស ហើយនិយាយទៅគឺយើងចេះតែខំប្រឹងចឹងទៅហាសចាស ហើយសំរាប់ពេលលូវនឹងនៅពេលដែលអត់សូវដែលបានទៅនឹងគឺយើងចង់ភ្លេចអស់ហើយសំរាប់ធម៏ព្រះពុទ្ធនឹងហាសចាស ៕

ក៖ បាទហើយចឹងសំរាប់លោកយាយគឺលោកយាយអត់បានទៅវត្តទៀតនោះទេមែនដែលរឺទេលោកយាយ ???

ខ៖ ចាសនិយាយទៅគឺថានៅពេលដែលយើងចង់ទៅតែយើងមិនចង់ចងកម្មពារនោះទេ ហើយដូចជាធម៏នឹងគឺមានមួយមេៗទៀតចឹងទៅហាសចាស ៕

ក៖ បាទនិយាយទៅសំរាប់ធម៏ទាំងអស់នឹងគឺយើងពិបាកនឹងសូត្រដើម្បីចាំមែនដែលរឺទេលោកយាយ ???

ខ៖ ចាសនិយាយទៅសំរាប់ធម៏គឺដូចជាមិនសូវពិបាកនោះទេចឹងហាសចាស ពីព្រោះអីនឹងគ្រាន់តែយើងចាស់ហើយ ណាមួយទៀតនឹងគឺស្មារតីរបស់យើងគឺវាតិចចឹងហាសចាស ហើយនៅពេលដែលស្មារតីរបស់យើងតិចចឹងទៅ សំរាប់ចាស់ៗខ្មែរដូចថាយើងដែលជាខ្មែរដែលយើងបានកាន់ព្រះពុទ្ធសាសនាចឹងហាសចាស ហើយដូចថាយើងមិនបានសុំសិល្ប៏នឹងគឺយើងបានថ្វាយបង្គំព្រះចឹងទៅហាសចាស ហើយណាមួយទៀតនឹងគឺយើងបានអុចធូកហើយនឹងថ្វាយបង្គំព្រះចឹងទៅហាសចាស ហើយយើងបានអុចធូកអុចទានចឹងទៅហាស ហើយដូចថាយើងមិនបានចេះបានច្រើនគឺយើងបានចេះប៉ុន្មានណាគឺយើងបានអាចសូត្រយកប៉ុននឹងចឹងទៅហាសចាស ហើយដូចថានៅពេលដែលយើងបានទៅវត្តហើយនឹងបានជួបជុំគ្នាចឹងទៅ ហើយបានជួបជាមួយនឹងនាក់ដែលគេចេះជាងយើងចឹងទៅក៏គេបានសូត្រធម៏ចឹងទៅ ហើយយើងបាននៅពីក្រោយចឹងទៅក៏យើងបានសូត្រតាមគេតាមឯងចឹងទៅហាសចាស ហើយនិយាយទៅគឺយើងបានភ្លេចខ្លះអីខ្លះចឹងទៅហាសចាស ពីព្រោះអីនឹងគឺយើងចាស់ហើយគឺស្មារតីរបស់យើងគឺមិនល្អដូចជាក្មេងនោះទេហាសចាស ៕

ក៖ បាទនិយាយទៅសំរាប់ធម៏របស់ព្រះពុទ្ធប្រសិនជាយើងបានគិតទៅគឺមានភាពច្របូកច្របល់បន្ដិចមែនដែលរឺទេលោកយាយ ???

ខ៖ ចាសនិយាយទៅប្រសិនជាយើងបានជឿទៅលើធម៏របស់ព្រះពុទ្ធនឹងគឺយើងចេះតែថ្វាយបង្គំចឹងទៅហាស​ហើយនិយាយទៅគឺយើងថ្វាយបង្គំព្រះពុទ្ធរូបចឹងទៅហាសចាស ហើយនៅពេលដែលយើងបានថ្វាយបង្គំព្រះពុទ្ធរូបហើយចឹងទៅក៏យើងបានអធិស្ធានចឹងទៅ ហើយនៅក្នុងចិត្តរបស់យើងបានសូត្រថាយើងសូមជួបព្រះពុទ្ធព្រះធម៏ព្រះសង្ឃចឹងទៅហាស ហើយណាមួយនៅពេលដែលយើងបានសូត្រចឹងគឺលោកគាត់បានដឹងលឺចឹងហាសចាស ហើយនៅពេលដែលដឹងហើយចឹងគឺគាត់បានដឹងថាយើងនឹងថ្វាយបង្គំនឹងគឺថ្វាយដើម្បីចង់បានសុខចឹងហាសចាស នឹងហើយចឹងគឺចង់បានក្ដីសុខក្ដីចំរើនចឹងហាសចាស ហើយនៅក្នុងខ្លួនរបស់យើងគឺយើងកុំអោយមានរោគមានអ្វីទាំងអស់ចូលមកខ្លួនរបស់យើងចឹងទៅហាសចាស ហើយនិយាយទៅសំរាប់យើងចេះប៉ុន្មានគឺយើងសូត្រយកប៉ុននឹងចឹងទៅហាសចាស ហើយប្រសិនជាធម៏មានច្រើនចឹងគឺយើងពេលដែលសួត្រនឹងគឺយើងតែងតែភ្លេចអស់ខ្លះហើយចឹងហាសពីព្រោះអីនឹងគឺថាវ័យរបស់យើងចាស់ហើយចឹងហាសចាស ហើយប្រសិនជាគេគឺជានាក់ដែលគេចេះអក្សរនឹងគឺគេអានតាមអក្សរចឹងទៅហាសចាស ហើយសំរាប់ខ្ញុំគឺខ្ញុំមិនចេះអក្សរនោះទេចឹងហាស ពីព្រោះអីនឹងគឺខ្ញុំមិនបានចូលរៀនរឺក៏មិនបានរៀននោះទេចឹងហាសចាស ដោយសារតែនៅក្មេងជីដូនតារបស់យើងគឺគាត់មិនបានអោយយើងបានរៀននោះទេចឹងហាសចាស ៕

ក៖ បាទហើយចឹងសំរាប់លោកយាយកាល់ដែលលោកយាយបាននៅពីក្មេងគឺលោកយាយមិនបានរៀននោះទេមែនដែលរឺទេលោកយាយ ???

ខ៖ ចាសនិយាយទៅគឺថានៅពីក្មេងគឺខ្ញុំមិនបានរៀននោះទេចឹងហាសចាស ៕

ក៖ បាទនឹងមកពីមូលហេតុអ្វីដែលទៅលោកយាយ ???

ខ៖ ចាសនិយាយទៅគឺថាជីដូនជីតារបស់យើងគឺគាត់មិនបានអោយយើងបានរៀននោះទេចឹងហាសចាស ៕

ក៖ បាទនិយាយទៅគឺថានៅពេលដែលយើងចេះអក្សរចឹងទៅគឺគាត់បានខ្លាចថាតើយើងនឹងសរសេរសំបុត្រអោយសង្សាររបស់យើងមែនដែលរឺទេលោកយាយ ???

ខ៖ ចាសនឹងហើយសំរាប់ចាស់ៗនៅក្នុងជំនាន់ពីសង្គមចឹងហាសចាស ៕

ក៖ បាទនិយយាទៅគឺថាខ្ញុំបានលឺម្ដាយរបស់ខ្ញុំគាត់បានប្រាប់ថាសំរាប់ក្មេងស្រីៗនឹងគឺចាស់ៗគាត់មិនបានអោយរៀននោះទេសំរាប់ស្រីៗចឹងហាសមែនដែលរឺទេ ហើយប្រសិនជាស្រីៗគាត់បានរៀនចេះទៅគឺគាត់ខ្លាចថាសរសេរសំបុត្រអោយសង្សាររបស់គេមែនដែលរឺទេលោកយាយ ???

ខ៖ ចាសនិយាយទៅសំរាប់ម៉ាក់របស់ចៅឯងគាត់មានប្រសាសន៏ចឹងដែលមែនដែលរឺទេ ???

ក៖ បាទៗលោកយាយ ???

ខ៖ ចាសនិយាយទៅសំរាប់គាត់បានដឹងអំពីប្រវត្តចាស់ៗដែលនឹងហាសចាស ៕

ក៖ បាទនិយាយទៅសំរាប់គាត់មានអាយុ ៦០ ឆ្នាំហើយចឹងហាសលោកយាយ ???

ខ៖ ចាសហើយសំរាប់ចៅឯងមានបងប្អូនចំនួនប៉ុន្មាននាក់ដែលទៅចៅ ???

ក៖ បាទនិយាយទៅសំរាប់ខ្ញុំមានបងប្អូនចំនួន ២ នាក់នោះទេលោកយាយ ៕

ខ៖ ចាសនិយាយទៅសំរាប់ចៅឯងមានបងប្អូនតិចណាស់ដែលនឹងហាសចាស ហើយនិយាយទៅសំរាប់បងប្អូនគឺមានស្រីម្នាក់មែនដែលរឺទេចៅ ???

ក៖ បាទនិយាយទៅគឺសំរាប់បងប្អូនរបស់ខ្ញុំគឺសុទ្ធតែប្រុសទាំងអស់ចឹងហាសលោកយាយ បាទនិយាយទៅគឺយើងមានអារម្មណ៏ថាកំសត់បន្ដិចចឹងហាសពីព្រោះអីនឹងគឺយើងមិនសូវជាមានបងប្អូនច្រើននោះទេចឹងហាសលោកយាយ ???

ខ៖ ចាសនិយាយទៅប្រសិនជាខ្ញុំវិញនឹងគឺថាខ្ញុំកំសត់ជាងនឹងទៀតចឹងហាសចាស ពីព្រោះអីនឹងសំរាប់បងប្អូនរបស់ខ្ញុំនឹងគឺគាត់បានស្លាប់បាត់អស់ហើយចឹងហាស ហើយខ្ញុំនៅតែម្នាកទៀតចឹងហាសចាស ៕

ក៖ បាទហើយចឹងសំរាប់លោកយាយថាតើលោកយាយមានកូនទាំងអស់ចំនួនប៉ុន្មាននាក់ដែលទៅលោកយាយ ???

ខ៖ ចាសនិយាយទៅសំរាប់ខ្ញុំមានកូនទាំងអស់ចំនួន ៦ នាក់ហើយចឹងហាសចាស ៕

ក៖ បាទហើយចឹងសំរាប់លោកយាយមានកូនទាំងអស់ចំនួន ៦នាក់ថាតើកូនរបស់លោកយាយមានប្រុសប៉ុន្មាននាក់ ហើយនឹងស្រីចំនួនប៉ុន្មាននាក់ដែលទៅលោកយាយ ???

ខ៖ ចាសនិយាយទៅគឺខ្ញុំសូមគិតមើលបន្ដិចសិនចឹងហាសចាស ចាសនិយាយទៅសំរាប់កូនរបស់ខ្ញុំមានស្រីចំនួន ២នាក់ ហើយសំរាប់កូនប្រុសវិញមានចំនួន ៤ នាក់ចឹងហាសចាស ៕

ក៖ បាទហើយចឹងសំរាប់កូនរបស់លោកយាយទាំង៦នាក់ថាតើគាត់មានឈ្មោះអ្វីដែលទៅលោកយាយ ហើយខ្ញុំចង់សស្គាល់ឈ្មោះរបស់ពួកគាត់ផងបានដែលរឺទេលោកយាយ ថាតើបងគេទី១គាត់មានឈ្មោះអ្វីដែលទៅលោកយាយ ???

ខ៖ ចាសនិយាយទៅសំរាប់កូនទី១របស់ខ្ញុំគឺគាត់មានឈ្មោះថា សេង សុថារី សំរាប់កូនទី១របស់ខ្ញុំគឺគាត់មានឈ្មោះថា សេង រ៉ានី សំរាប់កូនទី១របស់ខ្ញុំគឺគាត់មានឈ្មោះថា ប្រុស​ សេង សុគន្ធា សុណារិទ្ធ ហើយសំរាប់ឈ្មោះគាត់គឺវែងជាគេចឹងហាសចាស ហើយនិយាយទៅគឺថាពិបាកខ្លាំងណាស់ដែលចឹងហាសចាស ៕

ក៖ បាទហើយចឹងសំរាប់លោកយាយបានដាក់ឈ្មោះអោយគាត់មែនដែលរឺទេលោកយាយ ???

ខ៖ ចាសៗ និយាយទៅនៅពេលដែលវាបានចេញពីពេទ្យហើយចឹងទៅក៏យើងបានដាក់ឈ្មោះរបស់ចឹងទៅហាសចាស ពីព្រោះអីនឹងនៅពេលដែលវាបានចេញពីពេទ្យគឺថាវាពិបាកខ្លាំងណាស់ចឹងហាសចាស ហើយនៅពេលដែលពេទ្យគាត់បាននិយាយលេងដាក់ឈ្មោះចឹងក៏យើងបានគិតថាដាក់ឈ្មោះរបស់វានឹងគឺ សុគន្ធា​ ហើយនឹង សុផាណារិទ្ធចឹងទៅហាសចាស ហើយសំរាប់ពេលលូវនឹងនៅពេលដែលចៅឯងបានមកសំភាសន៏ចឹងទៅក៏យើងបានដាក់ឈ្មោះនឹងអោយបានដឹងតែម្ដងចឹងទៅហាសចាស ៕

ក៖ បាទហើយចឹងសំរាប់កូនទី ៤ របស់លោកយាយថាតើគាត់មានឈ្មោះអ្វីដែលទៅលោកយាយ ???

ខ៖ ចាសនិយាយទៅសំរាប់កូនទី ៤ របស់ខ្ញុំគឺគាត់មានឈ្មោះថា រ៉ានី ហើយសំរាប់កូនទី៥របស់ខ្ញុំគឺគាត់មានឈ្មោះថា ធីតា ហើយសំរាប់កូនទី ៦ របស់ខ្ញុំគឺគាត់មិនបានកើតចេញមកនោះទេ ហើយនៅពេលដែលគេមិនទាន់បានចេញមកចឹងគឺយើងមិនទាន់បានដាក់ឈ្មោះអោយគាត់នោះទេចឹងហាស តែគ្រាន់តែថាយើងនឹងបានដាក់ឈ្មោះអោយចឹងទៅហាសចាស ពីព្រោះអីនឹងគឺលោកយាយគាត់បានកើតវាបានចេញមកតែ២ខែនោះទេ ហើយដល់ពេលចឹងគឺយើងមិនទាន់នឹងបានដាក់ឈ្មោះអោយវានោះទេចឹងហាសចាស ហើយនិយាយទៅគឺគាត់បានត្រឡប់ទៅវិញចឹងហាសចាស ហើយដល់ពេលដែលគាត់មិនមានឈ្មោះចឹងគឺយើងមិនចាំបាច់នឹងនិយាយនោះទេហាសចាស ៕

ក៖ បាទហើយចឹងសំរាប់គាត់គឺគាត់បានកើតមកនឹងតែ២ខែនោះទេ ហើយគាត់ក៏បានត្រឡប់ទៅវិញតែម្ដងមែនដែលរឺទេលោកយាយ ហើយនិយាយទៅគឺយើងមានអារម្មណ៏ស្ដាយខ្លាំងណាស់មែនដែលរឺទេលោកយាយ ???

ខ៖ ចាសនិយាយទៅគឺយើងស្ដាយហើយតែសំរាប់យើងគឺយើងមិនបានដឹងធ្វើយ៉ាងមិចនោះទេចឹងហាសចាសបើលគាត់ចង់ទៅវិញចឹងហាសចាស ៕

ក៖ បាទនិយាយទៅសំរាប់កូនរបស់លោកយាយនៅពេលដែលគាត់បានត្រឡប់ទៅវិញនឹងថាតើគាត់បានទៅវិញដោយសារតែអ្វីដែលទៅលោកយាយ ???

ខ៖ ចាសនិយាយទៅគឺថាគាត់មិននៅតែម្ដងចឹងហាសចាស ហើយសំរាប់យើងវិញនឹងគឺយើងមិនបានធ្វើអ្វីគាត់នោះទេចឹងហាសតែសំរាប់គាត់ចង់ទៅវិញគឺយើងមិនបានដឹងថាយើងធ្វើយ៉ាងមិចនោះទេចឹងហាសចាស ហើយសំរាប់គាត់នៅពេលដែលគាត់នៅតូចហើយសំរាប់គាត់ក៏បានទៅវិញចឹងទៅក៏យើងមិនបានដឹងថាយើងធ្វើយ៉ាងមិចដែលចឹងហាសចាស ៕

ក៖ បាទហើយចឹងបានន័យថាសំរាប់គាត់គឺគាត់មិនបានរស់នៅជាមួយនឹងលោកយាយនោះទេមែនដែលរឺទេលោកយាយ ???

ខ៖ ចាសៗ ។

ក៖បាទហើយចឹងសំរាប់កូនរបស់លោកយាយថាតើគាត់មានគ្រួសារអស់ហើយរឺក៏យ៉ាងមិចដែលទៅលោកយាយ រឺក៏គាត់មានប្ដីរឺក៏ប្រពន្ធអស់ហើយរឺក៏យ៉ាងមិចដែលទៅលោកយាយ និយាយទៅគឺកូនរបស់លោកយាយទាំង៥នាក់គឺគាត់មានប្ដីឬក៏ប្រពន្ធអស់ហើយរឺក៏យ៉ាងមិចដែលទៅលោកយាយ ???

ខ៖ចាសនិយាយទៅសំរាប់កូនរបស់ខ្ញុំទាំង៥នាក់នឹងគឺគាត់មិនទាន់មានប្ដីឬក៏ប្រពន្ធនោះទេចឹងហាស ពីព្រោះអីនឹងគឺពួកគាត់ទាំង៥នាក់គឺនៅតូចៗនោះទេហាសចាស ៕

ក៖ បាទហើយចឹងសំរាប់លោកយាយសព្វថ្ងៃនឹងថាតើលោកយាយមានចៅទាំងអស់ចំនួនប៉ុន្មាននាក់ដែលទៅលោកយាយ ???

ខ៖ ចាសនិយាយទៅសំរាប់ចៅរបស់ខ្ញុំទាំងអស់គឺមានចំនួន៣នាក់ចឹងហាសចាស ហើយសំរាប់ចៅរបស់ខ្ញុំគឺសុទ្ធតែស្រីៗទាំង៣នាក់នឹងចឹងហាសចាស ៕

ក៖ បាទហើយចឹងសំរាប់ចៅរបស់លោកយាយទាំង៣នាក់ថាតើគាត់មានឈ្មោះអ្វីដែលទៅលោកយាយ ???

ខ៖ ចាសនិយាយទៅសំរាប់ចៅទី១របស់ខ្ញុំគឺគាត់មានឈ្មោះថា សេង ស្រីពេជ្រ ហើយសំរាប់ចៅទី២របស់ខ្ញុំគឺគាត់មានឈ្មោះថា សេង ស្រីជប៉ុន ពីព្រោះអីនឹងនៅពេលដែលវាបានកើតមកនឹងនៅខាងពេទ្យជប៉ុនចឹងហាសចាស ហើយដល់ពេលចឹងក៏យើងបានដាក់ឈ្មោះអោយវានឹងគឺ សេង ស្រីជប៉ុន ចឹងទៅហាសចាស ហើយដល់ពេលចឹងក៏វាបានឈ្មោះនឹងតែម្ដងចឹងទៅហាសចាស ណាមួយទៀតចឹងគឺយើងក៏យើងមិនដឹងថាធ្វើយ៉ាងមិចដែលចឹងហាសចាស ហើយចឹងទៅក៏ចៅសើចតែម្ដងទៅហើយយើងកំពុងតែសំភាសន៏យូរៗទៅគឺចង់តែសើចចឹងហាសចាស ៕

ក៖ បាទហើយចឹងសំរាប់ចៅចុងក្រោយគេទី៣នឹងថាតើគាត់មានឈ្មោះអ្វីដែលទៅលោកយាយ ???

ខ៖ ចាសនិយាយទៅសំរាប់ចៅទី៣របស់ខ្ញុំគឺគាត់មានឈ្មោះថា សេង ស្រី សុភណ័ ហាសចាស ៕

ក៖បាទហើយចឹងសំរាប់ចៅរបស់លោកយាយគឺគាត់បានកំពុងនៅរៀនទាំងអស់គ្នាមែនដែលរឺទេលោកយាយ ???

ខ៖ ចាសនិយាយទៅសំរាប់ចៅរបស់ខ្ញុំទាំងអស់នឹងគឺគាត់កំពុងតែនៅរៀនទាំងអស់គ្នាចឹងហាសចាស ៕

ក៖ បាទហើយចឹងចង់សួរលោកយាយបន្ដិចថាសំរាប់លោកយាយនៅពេលដែលលោកយាយបានរស់នៅក្នុងជំនាន់ប៉ុនពតនឹងថាតើលោកយាយបានរស់នៅទីកន្លែងណាដែលទៅលោកយាយមានបានចាំទេលោកយាយ ???

ខ៖ ចាសនិយាយទៅសំរាប់នៅក្នុងជំនាន់ប៉ុលពតនឹងគឺខ្ញុំបានរស់នៅខាងខេត្ត បាត់ដំបង ចឹងហាសចាស ហើយនៅពេលដែលខ្ញុំបានរស់នៅខាងបាត់ដំបងនឹងគឺអស់រយះពេល ៣ ឆ្នាំ ៨ ខែ ២០ ថ្ងៃចឹងហាស ហើយសំរាប់ខ្ញុំបានដើរពីខាងខេត្ត បាត់ដំបង រហូតមកកន្លែងនឹងហាសចាស ៕

ក៖ បាទនិយាយទៅសំរាប់លោកយាយនៅពេលដែលដើរពីខាងខេត្ត បាត់ដំបង នឹងមកចឹងថាតើលោកយាយបានដើររយះពេលប៉ុន្មានខែដែលទៅលោកយាយ ???

ខ៖ ចាសនិយាយទៅសំរាប់យើងប្រសិនជាយើងបានដើរមកនឹងគឺមិនសូវជាយូរនោះទេប្រហែលជា ១ខែនោះទេហាសចាស ពីព្រោះអីនឹងគឺយើងប្រឹងដើរមករហូតចឹងហាស ណាមួយនៅពេលដែលខ្ញុំបានដើរមកនឹងគឺនៅក្នុងជំនាន់នឹងគឺខ្ញុំមិនមានលុយដើម្បីអោយថ្លៃឡានអោយគេចឹងហាសចាស ហើយនៅពេលដែលបានជិះឡាននឹងប្រហែលជាយើងអាចមកលឿនជាងនេះចឹងហាសចាស ហើយដល់ពេលចឹងគឺខ្ញុំបានឆ្លងទូរមកដល់ភូមិកំណើតរបស់ខ្ញុំតែម្ដងចឹងទៅហាសចាស ៕

ក៖ បាទហើយចឹងសំរាប់លោកយាយបានដើរពីខាងបាត់ដំបង នឹងប្រហែលជាមួយខែបានមកដល់មែនដែលរឺទេលោកយាយ ???

ខ៖ ចាសៗ និយាយទៅសំរាប់យើងនៅពេលដែលដើរនឹងគឺយើងប្រឹងខ្លាំងណាស់ ហើយទោះបីជាមេឃថ្ងៃក្ដៅក៏យើងខំប្រឹងដើរមកដែលចឹងហាសចាស ហើយនិយាយទៅគឺយើងដើររហូតចឹងហាស ហើយនៅពេលដែលដល់ម៉ោង ៣ អីចឹងទៅគឺយើងបានដាំបាយសំរាប់ហូបចឹងទៅហាសចាស ហើយដល់ពេលដល់ម៉ោង ៤ អីនឹងគឺយើងចាប់ផ្ដើមសំរាប់បន្ដិចចឹងទៅហាសចាស ហើយនិយយាទៅគឺយើងដើរនឹងគឺដល់ខេត្ត ពោធិ៏សាត់ ហើយនឹងដល់ សាលាលេខ៥ ហើយនឹងកំពុងឆ្នាំង ហើយនិយយាទៅគឺឆ្ងាយខ្លាំងណាស់ហាសចាសា ៕

ក៖ បាទហើយចឹងសំរាប់នៅក្នុងមួយថ្ងៃនឹងថាតើលោកយាយបានដើរអស់ប៉ុន្មានគីឡូរដីដែលទៅលោកយាយ ???

ខ៖ ចាសនិយាយទៅសំរាប់រឿងមួយនឹងគឺយើងស្មានទៅគឺមិនដល់នោះទេចឹងហាសចាស ហើយនិយាយទៅគឺថាយើងស្មានមិនត្រូវនៅក្នុងមួយថ្ងៃនឹងគឺយើងដើរអស់ប៉ុន្មានគីឡូរនឹងគឺយើងស្មានមិនដឹងនោះទេចឹងហាសចាស ហើយគ្រាន់តែយើងបានដឹងថាសំរាប់ដើរនឹងគឺមួយខែនឹងគឺយើងបានដើរមកដល់ភ្នំពេញតែម្ដងចឹងហាសចាស ហើយនៅពេលដែលមកដល់ភ្នំពេញហើយចឹងគឺយើងបានឆ្ងងទូតមកស្រុកំណើតរបស់យើងតែម្ដង ហើយយើងមិនបានរស់នៅភ្នំពេញនោះទេ ហើយទោះបីជាគេបានអោយផ្ទះនៅខាងភ្នំពេញអោយយើងក៏ដោយចឹងហាសចាស ហើយនិយយាទៅសំរាប់នៅក្នុងជំនាន់នឹងគឺគេបានអោយផ្ទះអោយមកយើងនឹងគឺមួយល្វែងនៅខាងព្រែកតាអ៊ុងទី២នឹងចឹងហាសចាសក៏យើងមិនព្រមនៅដែលចឹងហាស ពីព្រោះអីនឹងគឺគេបានអោយផ្ទះថ្មអោយយើងមួយល្វែងនឹងក៏យើងមិនព្រមនៅដែលចឹងហាសចាស ៕

ក៖ បាទហើយចឹងសំរាប់នៅក្នុងជំនាន់នឹងគេបានអោយផ្ទះមួយធំហើយចឹងសំរាប់លោកយាយមិចមិនចង់យកចឹងដែលលោកយាយ ???

ខ៖ ចាសនិយាយទៅសំរាប់នៅក្នុងជំនាន់នឹងគឺយើងមិនដែលចឹងហាស ពីព្រោះអីនឹងសំរាប់ចិត្តរបស់យើងនឹងគឺគ្រាន់តែចង់ធ្វើយ៉ាងមិចអោយបានមកស្រុកកំណើតរបស់យើងវិញចឹងហាសចាស ៕

ក៖ បាទហើយចឹងនៅពេលដែលយើងបានមកដល់ស្រុកកំណើតរបស់យើងវិញនឹងថាតើគេបានអោយផ្ទះរឺក៏ដីខ្លះៗអោយមកយើងដែលរឺទេលោកយាយ ???

ខ៖ ចាសនិយាយទៅសំរាប់គេគឺគេបានអោយដីអោយមកយើងដែលចឹងហាសចាស​ តែគ្រាន់តែថាសំរាប់ដីទាំងអស់នឹងនៅពេលដែលគេបានអោយយើងនឹងគឺសុទ្ធតែជាដីរបស់ដូនតារបស់យើងនោះទេចឹងហាសចាស ៕

ក៖ បាទនិយាយទៅសំរាប់នៅក្នុងជំនាន់នឹងប្រសិនជាលោកយាយបានចាប់ផ្ទះនៅខាងភ្នំពេញនឹងប្រហែលជាលោកយាយលូវនឹងគឺលោកយាយមានលុយច្រើនហើយមែនដែលរឺទេលោកយាយ ហើយនឹងបានទៅវត្តច្រើនទៀតមែនដែលរឺទេលោកយាយ ???

ខ៖ ចាសៗ តែសំរាប់លូវនឹងគឺយើងអត់មានលុយទៅវត្តដើម្បីនឹងសុំសិល្ប៏នោះទេចឹងហាសចាស ហើហយនិយាយទៅសំរាប់យើងទៅវត្តនឹងទាល់តែ ៥០០០ បានគ្រប់ចឹងហាសចាស ពីព្រោះអីនឹងនៅពេលដែលយើងប្រគេនព្រះសង្ឃបានគ្រប់ចឹងហាសចាស ហើយណាមួយទៀតនឹងគឺយើងប្រគេនលោកផងហើយនឹងទិញចង្ហាន់ទៀតចឹងហាសចាស ហើយនិយាយទៅគឺថាយើងមានតែប៉ុននឹងគឺបានគ្រប់ហើយចឹងហាសចាស ហើយនិយាយទៅសំរាប់យើងមានលុយទៅវត្តចឹងទៅក៏យើងមានភាពងាយស្រួលដែលចឹងហាសចាស ហើយប្រសិនជាយើងអត់មានលុយនឹងគឺយើងពិបាកដែលចឹងហាសចាស ហើយនិយាយទៅនៅពេលដែលយើងមានលុយបន្ដិចបន្ដួចចឹងទៅក៏យើងមានលុយទៅទិញអង្ករយកមកសំរាប់ហូបបានដែលចឹងហាសចាស ហើយនិយាយទៅគឺយើងមិនសូវមានលុយដើម្បីទិញអង្ករសំរាប់ហូបនោះទេចឹងហាសចាស ៕

ក៖ បាទហើយចឹងសំរាប់កូនរបស់លោកយាយគឺគាត់បានទៅធ្វើការងារនៅខាងភ្នំពេញមែនដែលរឺទេលោកយាយ ???

ខ៖ ចាសនិយាយទៅសំរាប់គាត់បានទៅធ្វើការរងារនៅខាងភ្នំពេញចឹងទៅហាស ហើយនៅពេលដែលដល់ពេលល្ងចនឹងគឺគាត់បានត្រឡប់មកផ្ទះវិញចឹងទៅហាសចាស ៕

ក៖ បាទហើយចឹងសំរាប់កូនរបស់លោកយាយថាតើគាត់បានទៅធ្វើការងារប៉ុន្មាននាក់ដែលទៅលោកយាយ ???

ខ៖ ចាសនិយាយទៅសំរាប់កូនរបស់ខ្ញុំធ្វើការងារនៅខាងភ្នំពេញនឹងចំនួន ២ នាក់ចឹងហាសចាស ៕

ក៖ បាទហើយចឹងសំរាប់កូនរបស់លោកយាយដែលគាត់បានទៅធ្វើការងារនៅខាងភ្នំពេញនឹងគាត់បានធ្វើការងារខាងអ្វីដែលទៅលោកយាយ ???

ខ៖ ចាសនិយាយទៅសំរាប់កូនស្រីរបស់ខ្ញុំគឺយើងមិនបានដឹងថាតើគាត់ធ្វើការងារខាងអ្វីនោះទេចឹងហាស តែគាត់បានប្រាប់យើងបន្ដិចៗដែលចឹងហាសគ្រាន់តែយើងលឺមិនសូវជាច្បាស់នោះទេចឹងហាសចាស ហើយនិយាយទៅគឺគាត់បានធ្វើការងារខាងអនាម័យពេទ្យចឹងហាសចាស ហើយសំរាប់កូនប្រុសគឺគាត់បានធ្វើការងារខាងរត់ម៉ូតូឌុបចឹងហាសចាស ហើយសំរាប់លូវនឹងគឺដូចជាវាបានប្ដូរទៅជារត់កង់បីមានម៉ូតូច្រើនចឹងហាសចាស ហើយនិយាយទៅគឺវាខំប្រឹងខ្លាំងណាស់ ហើយប្រសិនជាមិនខំប្រឹងនោះទេគឺវាមិនមានលុយយកមកអោយកូនវានឹងបានរៀនសូត្របានដែលហាសចាស​ ហើយប្រសិនជាវាមិនខំប្រឹងនោះទេពិបាកហើយ ពីព្រោះអីនឹងគឺវាត្រូវការចំណាយដូចជាការបង់ថ្លៃទឹកថ្លៃភ្លើង ហើយនឹងត្រូវបង់ថ្លៃសាលារៀនរបស់កូនទៀតចឹងហាសចាស ហើយប្រសិនជាមិនខំប្រឹងនោះទេគឺវាដឹងតែវេទនាហើយចឹងហាស ហើយសំរាប់ខ្ញុំពីដើមនឹងគឺថានៅពេលដែលចប់ជំនាន់ប៉ុលពតហើយចឹងគឺខ្ញុំបានទៅលក់សាំងចឹងហាស ហើយនៅក្នុងជំនាន់រដ្ធកម្ពុជានឹងគឺខ្ញុំបានលក់សាំងនៅខាងចំការមន ចឹងហាសចាស ហើយនៅពេលដែលលក់បានចឹងគឺយើងចេះតែបានលុយយកមកចិញ្ចឹមខ្លួនរបស់យើងចឹងទៅហាស ហើយដល់ពេលលូវយើងចាស់ទៅយើងចង់លក់អ្វីក៏មិនកើតហើយចង់ធ្វើអ្វីក៏មិនកើតដែលចឹងហាសចាស ហើយនិយាយទៅគឺពិបាកខ្លាំងណាស់ចាស ៕

ក៖ បាទហើយចឹងបានន័យថាសំរាប់នៅក្នុងជំនាន់ប៉ុតពតនឹងបន្ទាប់ពីបែកហើយគឺលោកយាយបានប្រកបមុខរបបលក់សាំងមែនដែលរឺទែលោកយាយ ???

ខ៖ ចាសនិយាយទៅគឺបន្ទាប់ពីចប់ជំនាន់លុនណលចឹងនឹងហាសចាសគឺខ្ញុំបានលក់សាំងចឹងហាសចាស ៕

ក៖ បាទហើយចឹងសំរាប់នៅក្នុងជំនាន់ប៉ុលពតនឹងថាតើនៅក្នុងជំនាន់នឹងគឺគេបានអោយធ្វើការងារអ្វីដែលទៅលោកយាយ ???

ខ៖ ចាសនិយាយទៅសំរាប់នៅក្នុងជំនាន់នឹងគឺខ្ញុំនៅក្មេងដែលចឹងហាស ហើយណាមួយទៀតគឺគេគ្រាន់តែអោយយើងនឹងស្ទុងស្រូវតែប៉ុននឹងចឹហាសចាស ហើយនឹងដកស្រូវចឹងទៅហាសចាស ៕

ក៖ បាទហើយចឹងសំរាប់ការលើកទំនប់ទៀតថាតើគេបានអោយលោកយាយបានធ្វើការងារនឹងដែលរឺទេលោកយាយ ???

ខ៖ ចាសនិយាយទៅសំរាប់ទំនប់នឹងក៏ខ្ញុំបានទៅលើកដែលចឹងហាសចាស ៕

ក៖ បាទនិយាយទៅសំរាប់អាងកំពីងពួយ ហើយនឹងអាងត្រពាំងថ្មទាំងអស់ថាតើគេបានអោយលោកយាយបានទៅធ្វើការងារទាំងអស់នឹងដែលរឺទេលោកយាយ ???

ខ៖ ចាសនិយាយទៅការងារទៅដល់កន្លែងនឹងគឺយើងមិនដែលទៅដល់នោះទេចឹងហាស ហើយនិយាយទៅគឺយើងបានធ្វើការងារទាំងអស់នឹងគឺត្រឹមមោងនោះទេហាសចាស ៕

ក៖ បាទនិយាយទៅសំរាប់លោកយាយបានធ្វើការងារត្រឹមស្រុកមោងនឹងបានន័យថាលោកយាយគឺមិនទាន់ទៅដល់បាត់ដំបងនោះទេមែនដែលរឺទេលោកយាយ ???

ខ៖ ចាសនិយាយទៅសំរាប់មួយនឹងគឺមិនទាន់ដល់បាត់ដំបងនោះទេហាសចាស ហើយនិយាយទៅគឺនៅឆ្ងាយណាស់បានដល់បាត់ដំបងហាសចាស ហើយនិយាយទៅសំរាប់ខ្ញុំគឺខ្ញុំមិនដែលបានស្គាល់បាត់ដំបងផងនឹងហាសចាស ហើយសំរាប់ខ្ញុំបាននៅក្នុងស្រុកមោងនឹងគ្រាន់តែខ្ញុំបានដឹងថាស្រុកនឹងនៅជាប់ជាមួយនឹងខេត្ត បាត់ដំបង ដែលចឹងហាសចាស ៕

ក៖ បាទនិយាយទៅប្រសិនជាយើងបានជិះពីស្រុកមោង ទៅដល់បាត់ដំបងគឺប្រហែលជា ៤០ គីឡូរដីទៀតចឹងហាសលោកយាយ​ ហើយសំរាប់ពេលបច្ចុប្បន្ននេះនឹងប្រសិនជាយើងជិះឡាននឹងគឺប្រហែលជាកន្លះម៉ោងអីនឹងបានយើងបានទៅដល់ខាងបាត់ដំបង នឹងចឹងហាសលោកយាយ ???

ខ៖ ចាសនិយាយទៅប្រសិនជាយើងជិះម៉ូតូនឹងគឺប្រហែលជា ១ម៉ោង ហើយ ហើយសំរាប់ ៤០គីឡូរនឹងគឺប្រសិនជាយើងជិះមួយម៉ោងនឹងគឺប្រហែលជាមិនដល់នោះទេហាសចាស ៕

ក៖ បាទនិយាយទៅប្រសិនជាយើងជិះលេងៗអីនឹងគឺប្រហែលជា មួយម៉ោងហើយណាមួយគឺយើងជិះលេងៗចឹងទៅគឺយើងមិនជិះលឿននឹងគឺប្រហែលជាមួយម៉ោងហើយចឹងហាសលោកយាយ ហើយនិយយាទៅគឺយើងជិះតាមអ្វីដែលជាសមត្ថភាពរបស់យើងចឹងហាសលោកយាយ ???

ខ៖ ចាសៗ ៕

ក៖ បាទហើយចឹងសំរាប់នៅក្នុងជំនាន់នឹងនៅពេលដែលគេបានអោយលោកយាយបានទៅដកស្ទុងចឹងថាតើនៅក្នុងចំនាន់នឹងគឺគេបានអោយលោកយាយបានហូបបានឆ្អែតដែលរឺទេលោកយាយ ???

ខ៖ ចាសនិយាយទៅសំរាប់នៅក្នុងជំនាន់នឹងការហូបចុកនឹងនាក់ណាក៏ដូចនាក់ណាដែលគឺគ្មាននាក់ណាហូបបានឆ្អែតនោះទេហាសចាស ហើយមិនដូចជាយើងនៅក្នុងសម័យនេះគឺយើងមានផ្លែឈើមានអ្វីសំរាប់ហូបចឹងហាសចាស ហើយមានដូចជា ចេក ស្វាយ ហើយនឹងល្ហុង ចឹងទៅហើយសំរាប់នៅក្នុងជំនាន់មុននឹងគឺអត់មានអ្វីសំរាប់ហូបនោះទេហាសចាស ៕

ក៖ បាទនិយយាទៅសំរាប់ចេកទាំងអស់នេះគឺលោកយាយបានដាំដោយខ្លួនឯងមែនដែលរឺទេលោកយាយ ???

ខ៖ ចាសនិយាយទៅគឺយើងចេះតែដាំចឹងទៅហាស ហើយសំរាប់ដើមចេកមួយនេះលូវនឹងគឺវាលេងចង់ផ្លែហើយចឹងហាសចាស ពីព្រោះអីនឹងសំរាប់ដើមចេកនឹងគឺគិតអាយុរបស់វានឹងគឺ ៣ ទៅ ៤ឆ្នាំហើយចឹងហាសចាស និយយាទៅគឺអស់ហើយគឺយើងមិនមានលុយដើម្បីនឹងធ្វើទៀតនោះទេចឹងហាសចាស ៕

ក៖ បាទនិយាយទៅដើមមួយនេះគឺវាត្រូវបានឆេះមែនដែលរឺទេលោកយាយ ???

ខ៖ ចាសនិយាយទៅគឺវាមិនបានឆេះនោះទេគ្រាន់តែថាត្រូវបានពុកហាសចាស ទឹកនៅពេលដែលវាបានលិចយូរៗចឹងទៅគឺវាបានពុកចឹងហាសចាស ៕

ក៖ បាទហើយចឹងសំរាប់ឈើមួយនឹងនៅពេលដែលពុកនឹងថាតើឈើនឹងពុកអស់ប៉ុន្មានឆ្នាំហើយដែលទៅលោកយាយ ???

ខ៖ ចាសនិយាយទៅសំរាប់ឈើនឹងគឺយូរហើយចឹងហាស ហើយប្រសិនជាគិតទៅសំរាប់ឈើនឹងតាំងពីជំនាន់ម្ដាយហើយនឹងឪពុករបស់យើងដែលគាត់នៅចាស់ៗចឹងហាស ហើយដល់ពេលចឹងទៅនៅពេលដែលសល់ពីកេរ៏របស់គាត់មកចឹងទៅក៏យើងយកមកធ្វើតាមនឹងចឹងទៅហាសចាស ៕

ក៖ បាទនិយាយទៅបានន័យថាសំរាប់ឈើនឹងគឺបាននៅសល់ពីឪពុកហើយនឹងម្ដាយរបស់លោកយាយគឺជាកេរ៏របស់គាត់មែនដែលរឺទេលោកយាយ ???

ខ៖ ចាសនិយាយទៅសំរាប់គាត់ប្រសិនជាគាត់បាននៅវិញនឹងគឺយើងគិតទៅគឺវារាប់រាយឆ្នាំហាសចាស ហើយសំរាប់លូវនឹងនៅពេលដែលគាត់បានលាចាក់លោកនឹងទៅក៏យើងបានយកឈើទាំងអស់នឹងធ្វើជារោងបាយរបស់យើងតែម្ដងចឹងទៅហាសចាស ហើយសំរាប់ឈើមួយនេះនឹងគឺយើងបានទិញថ្មីហាសចាស ហើយសំរាប់ឈើនឹងគឺវារាងក្រហមហាសហើយគេទើបតែកាប់វាចឹងទៅគឺវារាងខ្ចីហើយចឹងហាស ហើយសំរាប់ពេលលូវនឹងគឺឈើនឹងគឺវាបានពុកទៀត និយាយទៅគឺឈើទាំងអស់នឹងគឺបានពុកទាំងអស់ចឹងហាស ហើយសំរាប់ផ្ទះមួយនេះនឹងទាល់តែយើងមានលុយអីនឹងបានយើងអាចធ្វើថ្មីបាន ហើយប្រសិនជាយើងអត់មានលុយនោះទេគឺយើងមានតែរស់នៅចឹងហើយហាសចាស ៕

ក៖ បាទនិយយាទៅសំរាប់ផ្ទះរបស់លោកយាយមួយនេះគឺប៉ុន្មានឆ្នាំដែលហើយទៅលោកយាយ ???

ខ៖ ចាសនិយាយទៅសំរាប់ផ្ទះរបស់លោកយាយមួយនេះគឺវាអាយុកាលប្រហែលជា ២០ឆ្នាំហើយហាសចាស ហើយនិយាយទៅសំរាប់ផ្ទះរបស់ខ្ញុំលូវនឹងគឺពុកអស់ហើយហាសចាស ៕

ក៖ បាទនិយាយទៅសំរាប់ផ្ទះរបស់លោកយាយគឺគៀបអ្វីដែលទៅលោកយាយ ???

ខ៖ ចាសនិយាយទៅគឺផ្ទះនឹងគឺវាគៀប២ចឹងហាស ហើយសំរាប់ខាងនឹងគឺវាបានគៀបចឹងទៅក៏នៅខាងៗផ្ទះរបស់យើងចឹងទៅហាសចាស ៕

ក៖ បាទនិយាយទៅនៅពេលដែលយើងបានដាក់រឺក៏គៀប២ចឹងទៅធ្វើអោយវារាងមាំមែនដែលរឺទេលោកយាយ ???

ខ៖ ចាសៗ និយយាទៅប្រសិនជាយើងមិនបានគៀបនោះទេ នៅពេលដែលយើងគ្រាន់តែដើរខ្លាំងនឹងគឺវារាងរង្គឺហើយហាសចាស ៕

ក៖ បាទនិយាយទៅផ្ទះរបស់លោកយាយប្រសិនជាយើងគ្រាន់តែលូតតែមួយក្រឹបនឹងគឺផ្ទះរបស់លោកយាយគឺដឹងតែបាក់ហើយមែនដែលរឺទេលោកយាយ ???

ខ៖ ចាសនិយាយទៅប្រសិនជាផ្ទះរបស់ខ្ញុំនឹងគឺមានខ្យលខ្លាំងណាស់គឺដឹងតែផ្ទះរបស់ខ្ញុំបានបាក់អស់ហើយគឺមិនបាននៅបានយូរចឹងនោះទេហាសចាស ហើយសំរាប់នាក់ដែលគេបានរស់នៅជិតខាងរបស់ខ្ញុំនឹងគឺគាត់តែងតែនិយាយប្រាប់យើងថាផ្ទះរបស់លោកយាយឯងគឺខ្ញុំខ្លាចជំនួសចឹងហាសគឺខ្លាចខ្យលមកនឹងគឺបកអោយរលំចឹងហាសចាស ហើយយើងបានប្រាប់គេវិញថាយើងធ្វើយ៉ាងមិចពីព្រោះអីនឹងគឺយើងមិនមានលុយដើម្បីសង់វាថ្មីចឹងហាសចាស ហើយប្រសិនជាយើងមានលុយគឺយើងធ្វើផ្ទះថ្មីហើយចឹងហាសចាស ៕

ក៖ បាទហើយចឹងខ្ញុំចង់សួរលោកយាយមួយទៀតថាសំរាប់នៅក្នុងជំនាន់ប៉ុលពតនឹងថាតើលោកយាយដែលបានឃើញគេបានយកមនុស្សយកទៅសំលាប់ចោលទាំងខ្សែៗដែលរឺទេលោកយាយ ???

ខ៖ ចាសនិយាយទៅសំរាប់ការអោយឃើញគេបានយកមនុស្សយកទៅសំលាប់ចោលទាំងខ្សែៗនឹងគឺយើងមិនដែលបានឃើញនោះទេហាសចាស ៕

ក៖ បាទហើយចឹងសំរាប់នៅក្នុងជំនាន់ប៉ុលពតនឹងថាតើគេបានអោយលោកយាយបានរស់នៅជាមួយនឹងឪពុកហើយនឹងម្ដាយរបស់លោកយាយដែលរឺទេ រឺក៏លោកយាយបានរស់នៅផ្សេងពីឪពុកហើយនឹងម្ដាយរបស់លោកយាយដែលទៅលោកយាយ ???

ខ៖ ចាសនិយាយទៅជំនាន់នឹងគឺខ្ញុំបានរស់នៅជាមួយនឹងឪពុកហើយនឹងម្ដាយរបស់ខ្ញុំហាសចាស ៕

ក៖ បាទហើយចឹងបានន័យថាសំរាប់លោកយាយនៅពេលដែលរស់នៅជាមួយនឹងឪពុកហើយនឹងម្ដាយរបស់លោកយាយចឹងគឺលោកយាយមិនសូវចាពិបាកខ្លាំងណាស់នោះទេ ពីព្រោះអីនឹងសំរាប់លោកយាយគឺមានឪពុកហើយនឹងម្ដាយរបស់លោកយាយគឺគាត់បានជួយផ្គត់ផ្គង់លោកយាយអោយហូបបានគ្រប់គ្រាន់មែនដែលរឺទេលោកយាយ ???

ខ៖ ចាសនិយាយទៅសំរាប់របបរបស់គាត់នឹងគឺគេបានចែកចឹងទៅហាស ហើយសំរាប់របបចាស់ៗគឺគេបានចែកតាមចាស់ចឹងទៅ ហើយសំរាប់ក្មេងគឺគេបានចែកតាមក្មេងចឹងទៅហើយនិយយាទៅគឺថានៅពេលដែលគេបានចែករបបនឹងគឺគេសុទ្ធតែវលអោយយើយចឹងហាសចាស ហើយប្រសិនជាគេចែកបបរវិញម្នាក់បាន ៦វែក ហើយសំរាប់បាយវិញនៅក្នុងម្នាក់នឹងគឺបានតែមួយវែកនោះទេចឹងហាសចាស ៕

ក៖ បាទនិយាយទៅសំរាប់វែកនឹងគឺប៉ុនណាដែលទៅលោកយាយ ???

ខ៖ ចាសនិយាយទៅសំរាប់វែកគឺក្រពែកៗហាសចាស ៕

ក៖ បាទនិយយាទៅនៅពេលដែលគេបានដាក់អោយយើងបន្ដិចចឹងទៅគឺយើងហូបទៅបានឆ្អែតដែលមែនដែលរឺទេលោកយាយ ???

ខ៖ ចាសនិយាយទៅគឺយើងបានហូបទៅគឺឆ្អែតបានតែពាក់កណ្ដាលនោះទេហាសចាស ហើយសំរាប់នាក់ខ្លះនឹងគឺគេឃ្លានចឹងទៅក៏គេមិនមានអ្វីសំរាប់ហូបនោះទេហាស ហើយរហូតដល់ពេលល្ងាចបានគេបានចែកអោយយើងនឹងហូបបានមួយម្ដងទៀតចឹងហាសចាស ។

ក៖ បាទនិយាយទៅសំរាប់នៅក្នុងជំនាន់នឹងថាតើគេនៅក្នុងមួយថ្ងៃនឹងថាតើគេបានចែកបានប៉ុន្មានពេលដែលទៅលោកយាយ ???

ខ៖ ចាសនិយាយទៅសំរាប់មួយថ្ងៃនឹងគឺគេបានចែកអោយយើងនឹងចំនួន ២ ដងចឹងហាសចាសហើយសំរាប់សំល្លហើយលាយជាមួយនឹងបាយចឹងទៅបានមួយវែកចឹងទៅហាសចាស ។

ក៖ បាទហើយចឹងចង់សួរលោកយាយបន្ដិចថាសំរាប់លោកយាយនៅពេលដែលបែកនៅក្នុងជំនាន់ប៉ុលពតហើយចឹងថាតើលោកយាយបានប្រកបមុខរបបអ្វីរឺក៏រកស៊ីលក់ដូរអ្វីដែលទៅលោកយាយបន្ទាប់ពីបែកជំនាន់ប៉ុលពតហើយហាសលោកយាយ ???

ខ៖ ចាសនិយាយទៅនៅពេលដែលបែកប៉ុលពតហើយចឹងគឺយើងបានធ្វើនុំសំរាប់លក់ចឹងទៅហាសចាស ៕

ក៖ បាទនិយាយទៅសំរាប់នៅក្នុងជំនាន់នឹងនៅពេលដែលលោកយាយបានធ្វើនុំលក់នឹងថាតើលោកយាយបានលក់នុំអ្វីដែលទៅលោកយាយ ???

ខ៖ ចាសនិយាយទៅនៅក្នុងជំនា់ននឹងគឺខ្ញុំបានលក់នុំគ្រប់មុខចឹងទៅហាស និយាយទៅគឺយើងបានធ្វើនុំប្រភេទជាទឹកចឹងហាស ហើយនុំនឹងគឺមានដូចជា បបរចាក់ដៅ ហើយនឹងមានចាហ៊ួយខ្មៅទៀតចឹងទៅហាសចាស ហើយនិយាយទៅគឺគេបានហៅឈ្មោះវាមួយទៀតគឺ តៅកឺ រឺក៏សារាយខ្មៅចឹងទៅហាសចាស ៕

ក៖ បាទហើយចឹងសំរាប់លោកយាយគឺចេះធ្វើ តៅកឺ នឹងដែលមែនដែលរឺទេលោកយាយ ???

ខ៖ ចាសនិយាយទៅគឺយើងចេះតែរៀនធ្វើវាចឹងទៅគឺចេះតែបានហើយហាសចាស ។

ក៖ បាទនិយាយទៅសំរាប់ចាហ៊ួយនឹងថាតើគេបានធ្វើមកពីអ្វីដែលទៅលោកយាយ ???

ខ៖ ចាសនិយាយទៅសំរាប់ចាហ៊ួយនឹងគឺយើងទិញមកពីគេស្រាប់ហាសចាស ហើយនៅពេលដែលយើងបានយកមកពីគេហើយចឹងគឺយើងយកមកដាក់ស្ករហើយនឹងទឹកកក់សំរាប់ហូបទៅហាសចាស ៕

ក៖ បាទនិយាយទៅខ្ញុំស្មានតែលោកយាយចេះធ្វើសារាយរឺក៏ចាហ៊ួយខ្មៅដោយខ្លួនរបស់លោកយាយ ???

ខ៖ ចាសអត់នោះទេចាស ៕

ក៖ បាទនិយយាទៅប្រសិនជាលោកយាយចេះគឺខ្ញុំចង់សុំរៀនពីលោកយាយផងបានដែលរឺទេលោកយាយ ???

ខ៖ ចាសៗ ។

ក៖ បាទហើយចឹងសំរាប់លោកយាយនៅពេលដែលបែកពីជំនាន់ប៉ុលពត មកហើយចឹងថាតើអារម្មណ៏លោកយាយមានអារម្មណ៏សប្បាយចិត្ត រឺក៏មិនសប្បាយចិត្ត ថាតើលោកយាយអាចចែកចាយពីបទសោធន៏របស់លោកយាយបន្ដិចបានដែលរឺបន្ទាប់ពីបែកជំនាន់ប៉ុលពតហើយលោកយាយ ???

ខ៖ ចាសនិយាយទៅនៅពេលដែលបែកពីជំនាន់ប៉ុលពតហើយចឹងគឺខ្ញុំមានអារម្មណ៏ថា​ សប្បាយចិត្តខ្លាំងណាស់ ហើយនិយាយទៅគឺដូចជាយើងបានកើតឡើងមកម្ដងទៀតចឹងហាសចាស ហើយណាមួយទៀតនឹងគឺយើងមានអ្វីសំរាប់ហូបបានគ្រប់គ្រាន់ចឹងហាស ហើយប្រសិនជានៅក្នុងជំនាន់ប៉ុលពតវិញនឹងគឺយើងអត់មានអ្វីសំរាប់ហូបបានច្រើនដូចជាលូវនឹងនោះទេហាសចាស ហើយសំរាប់សំល្លវិញនឹងគឺបានតែមួយដឹងតែមួយចានហើយហាសចាស ។

ក៖ បាទនិយយាទៅសំរាប់នៅក្នុងជំនាន់នឹងគឺយើងមានអារម្មណ៏ថាពិបាកបន្ដិចចឹងហាស តែនៅពេលដែលយើងបានបែកហើយគឺយើងមានអារម្មណ៏ថាសប្បាយចិត្តមែនដែលរឺទេលោកយាយ ???

ខ៖ចាសនិយាយទៅគឺយើងបានសប្បាយចិត្តនឹងគឺសប្បាយចិត្តដោយសារតែយើងបានមកដល់ស្រុកកំណើតរបស់យើងវិញចឹងហាសចាស ពីព្រោះអីនឹងនៅពេលដែលយើងបានរស់នៅស្រុករបស់គេនឹងគឺយើងមិនបានស្គាល់គេនោះទេហាសចាស ៕

ក៖ បាទហើយចឹងចង់សួរលោកយាយបន្ដិចថាសំរាប់លោកយាយនៅពេលដែលលោកយាយបានមកដល់ស្រុកកំណើតរបស់លោកយាយហើយចឹងគឺលោកយាយមិនបានទៅភ្នំពេញដើម្បីទៅចាប់យកផ្ទះដែលធំៗដូចជាគេនោះទេថាតើអារម្មណ៏លោកយាយមានអារម្មណ៏ស្ដាយដែលរឺទេលោកយាយ ???

ខ៖ ចាសនិយាយទៅគឺយើងមានអារម្មណ៏ថាស្ដាយខ្លាំងណាស់ដែលតែយើងមិនដឹងធ្វើយ៉ាងមិច ពីព្រោះអីនឹងនៅពេលដែលគេបានអោយយើងហើយតែសំរាប់យើងមិនព្រមយកចឹងហាស ហើយដល់ពេលចឹងគឺយើងមានអារម្មណ៏ថាស្ដាយដែលចឹងហាសចាស ៕

ក៖ បាទចឹងអរគុណច្រើនខ្លាំងណាស់លោកយាយ ហើយចឹងសំរាប់លោកយាយតាំងពីក្មេងថាតើលោកយាយចូលចិត្តលេងល្បែងប្រជាប្រពៃអ្វីខ្លះដែលទៅលោកយាយ ដូចជា បោសឈូង ចោលអង្គុញ ហើយនឹងលាក់កន្សែង ទាំងអស់នឹងគឺជាល្បែកប្រជាប្រពៃថាតើលោកយាយចូលចិត្តលេងមួយណាដែលទៅលោកយាយ ???

ខ៖ ចាសនិយាយទៅគឺថាសំរាប់ខ្ញុំគឺមិនចេះលេង ចាសនិយាយទៅគឺយើងមិនសូវចូលចិត្តលេងតែម្ដងហាសចាស ៕

ក៖ បាទហើយចឹងសំរាប់សព្វថ្ងៃនឹងថាតើលោកយាយចូលចិត្តហូបម្ហូបអ្វីដែលទៅលោកយាយ ???

ខ៖ ចាសនិយាយទៅសំរាប់ម្ហូបគឺយើងហូបតាមអ្វីដែលមានចឹងទៅគឺដូចជាមាន សាច់ជ្រូក ហើយនឹង ត្រី ចឹងទៅហាសចាស ហើយសំរាប់ម្ហូបទាំងអស់នឹងគឺយើងអាចហូបបានចឹងហាសចាស ៕

ក៖ បាទហើយចឹងអរគុណច្រើនលោកយាយ ហើយចឹងប្រហែលជាថ្ងៃនឹងគឺខ្ញុំអស់សំណួរសួរលោកយាយហើយ ហើយចឹងខ្ញុំចង់សួរសំណួរចុងក្រោយមួយទៅកាន់លោកយាយថាតើលោកយាយមានអ្វីចង់ប្រាប់ទៅកាន់ចៅៗរបស់លោកយាយដើម្បីអោយពួកគាត់ខំប្រឹងប្រែងរៀនសូត្រ ហើយជាពិសេសនឹងនៅពេលដែលគាត់បានធំឡើងនឹងគឺគាត់ធ្វើជាកូនល្អ ហើយនឹងចៅល្អ សំរាប់លោកយាយថាតើលោកយាយថាតើលោកយាយមានអ្វីចង់ប្រាប់ទៅកាន់ពួកគាត់ដើម្បីអោយពួកគាត់ខំប្រឹងប្រែងរៀនដែលរឺទេលោកយាយ ???

ខ៖ ចាសនិយាយទៅសំរាប់អ្នកគ្រូនៅពេលដែលគាត់បានឃើញខ្ញុំបានដើរទៅជិតសាលារៀនចឹងទៅគឺអ្នកគ្រូគាត់បានប្រាប់យើងថា សំរាប់ចៅរបស់លោកយាយគឺគាត់បានរៀនពូកែខ្លាំងណាស់ចាស គឺគាត់បានប្រាប់ខ្ញុំថាសំរាប់ចៅរបស់ខ្ញុំគឺគាត់រៀនបានជាប់លេខ៣ ហាសចាស ហើយនៅពេលដែលអ្នកគ្រូគាត់បានប្រាប់ថាចៅរបស់ខ្ញុំរៀនពូកែចឹងគឺខ្ញុំអរហើយនឹងសប្បាយចិត្តខ្លាំងណាស់ចាស ហើយខ្ញុំក៏បានត្រឡប់មកផ្ទះ ដាំបាយហើយធ្វើម្ហូបអោយចៅរបស់យើងបានមកហូបទាន់ចឹងហាសចាស ហើយសំរាប់ចៅរបស់យើងនៅពេលដែលបានហូបបាយហើយចឹងគឺប្រយ៉ាប់ទៅសាលារៀនវិញហើយហាសចាស ហើយសំរាប់អ្នកគ្រួគាត់បាននិយាយថា សំរាប់ចៅរបស់លោកយាយគឺគាត់រៀនពូកែជាងគេជាងឯងចឹងហាសចាស ហើយគាត់មិនដែលបានឃើញថាមានក្មេងណារៀនទៅគឺពូកែជាងគាត់នោះទេចឹងហាសចាស ហើយនិយាយទៅគឺគ្រូគាត់បានសសើរថាចៅរបស់យើងនឹងគឺគាត់ប៉ុនចាំខ្លាំងណាស់ហាស នឹងគឺគាត់គ្រូគាត់បាននិយាយចឹងហាសចាស ហើយនៅពេលដែលខ្ញុំបានលឺគ្រូគាត់បាននិយាយចឹងគឺខ្ញុំសប្បាយចិត្តហើយនឹងអរខ្លាំងណាស់ ហើយសំរាប់ជំងឺរបស់ខ្ញុំដែលឈឺនឹងក៏បានក្លាយទៅជាវិញចឹងហាសចាស ៕

ក៖ បាទហើយចឹងលោកយាយចង់អោយចៅរបស់លោកយាយខំប្រឹងរៀនបន្ថែមទៀតមែនដែលរឺទេលោកយាយ ???

ខ៖ ចាសនិយាយទៅគឺខ្ញុំចង់អោយចៅរបស់ខ្ញុំខំប្រឹងប្រែងរៀនបន្ថែមទៀត ហើយណាមួយទៀតនឹងគឺខ្ញុំចេះតែជំរុញ អោយចៅរបស់ខ្ញុំខំរៀនទៀតចឹងហាស ពីព្រោះអីនឹងគឺយើងមានគេសរសើរយើងចឹងហាសចាស ៕

ក៖ បាទនិយាយទៅគឺលោកយាយចង់អោយចៅរបស់លោកយាយធ្វើជាសិស្សល្អ ហើយនឹងធ្វើជាសិស្សគំរូនៅក្នុងសាលារៀនមែនដែលរឺទេលោកយាយ ???

ខ៖ ចាសៗ ៕

ក៖ បាទហើយចឹងអរគុណច្រើនលោកយាយ ហើយចឹងសំរាប់ថ្ងៃនឹងប្រហែលជាខ្ញុំអស់ហើយ ហើយខ្ញុំសូមជូនពរលោកយាយអោយមានសុខភាពល្អ ហើយនឹងមានកំលាំងមាំមួនណាលោកយាយ ហើយសូមអោយលោកយាយមានភាពសប្បាយចិត្ត ហើយជំងឺទាំងឡាយចេញអោយឆ្ងាយពីលោកយាយណាលោកយាយណា បាទហើយចឹងអរគុណច្រើនលោកយាយហើយចឹងជំរាបណាលោកយាយបាទ ៕